Paket usluga Sparkasse Bank za penzionere od 0,99KM mjesečno | Banja Luka 24 sata\nHome Biznis Paket usluga Sparkasse Bank za penzionere od 0,99KM mjesečno\nSparkasse Bank od augusta 2020. godine korisnicima penzija/mirovina nudi jedinstven SparPaket proizvoda i usluga po mjesečnoj cijeni od 0,99KM, a koji uključuje: plaćanje režijskih i drugih računa u poslovnicama Sparkasse Bank bez naknade, debitnu karticu te uslugu telefonske provjere stanja računa i uplate penzija.\nSparPaket za penzionere potpuno je prilagođen potrebama klijenata starije životne dobi te sadrži sve one proizvode i usluge koje oni najviše koriste. U cijenu SparPaketa od 0,99KM uključena je besplatna realizacija naloga za plaćanje režija. Osim toga, paket sadrži debitnu karticu bez naknade za prvo izdavanje, a sa kojom mogu sigurno podizati gotovinu na preko 100 bankomata Sparkasse Bank širom BiH, i to beskontaktno – bez potrebe za umetanje kartice u aparat. I na kraju, u paket je uključena i IVR usluga telefonske provjere stanja računa, što je starijim sugrađanima posebno korisno i potrebno u periodu isplate penzija/mirovina.


Početak/Društvo/Inspekcija rada procenila: Jura ispoštovala sve naložene mere\nFoto: arhivska fotografija sa protesta zaposlenih u Juri\nInspekcija rada obavila je tri vanredna inspekcijska nadzora u pogonima kompanije Jura u Nišu, Leskovcu i Rači. Tokom nadzora nisu utvrđeni propusti, saopštilo je Ministarstvo za rad, socijalna i boračka pitanja.\nDo inspekcijskog nadzora je došlo povodom prijava da sе u kompaniji “YURA Corporation” doo nе poštuju pravila i mеrе u ingеrеnciji Inspеkcijе rada, a uslеd vanrеdnog stanja u zеmlji, izazvanog virusom COVID-19, objašnjava nadležno Ministarstvo u saopštenju.\n„Izvršеna su tri vanrеdna inspеkcijska nadzora u proizvodnim pogonima, tokom kojih nisu utvrđеni propusti u nadlеžnosti inspеkcijе rada“, ističe se u sopštenju.\nRadnici „Jure“ u Nišu i Leskovcu protestovali su jer su zabrinuti za svoje zdravlje. Kako kažu, u kompaniji radi veliki broj ljudi na jednom mestu, a i pojedine kolege su na bolovanju sa simptomima koronavirusa. Tada je Gradski štab za vanredne situacije Niša, u skladu sa preporukama Instituta za javno zdravlje u Nišu, naložio svim preduzećima na području grada da rad i mere prilagode novonastaloj situaciji.\nRadnici Jure u Nišu pozvani su da se vrate na posao od ponedeljka 27. aprila, nakon što je proizvodnja obustavljena, jer veliki broj radnika nije želeo da uđe u fabriku.\ninspekcija Inspekcija rada Jura Ministarstvo za rad zapošljavanje boračka i socijalna pitanja\nNajveći procenat novoobolelih od virusa korona u Nišu iz kolektiva fabrike „Jura“\n26. aprila 2020. u 23:44


Brus ONLINE - Srbija ne zaboravlja herojske žrtve policajaca poginulih na dužnosti\nBeograd,06.06.2020. Potpredsednik Vlade Republike Srbije i ministar unutrašnjih poslova Nebojša Stefanović položio je danas u Beogradu venac na spomen-obeležje pripadnicima Ministarstva unutrašnjih poslova koji su stradali na dužnosti.\nNe štedeći sebe, borili su se za našu zemlju i bezbednost građana. Nikada nećemo zaboraviti njihovu herojsku žrtvu, ali nećemo zaboraviti ni njihove porodice, istakao je potpredsednik Vlade.\nOn je naglasio da su pripadnici MUP-a jedna velika porodica i da je obeležavanje Dana Ministarstva, Dana policije i krsne slave prilika da policija građanima pokaže koliko je napredovala u prethodnoj godini i koliko je spremna da efikasno brani Srbiju i bezbednost svih ljudi koji žive u njoj.\nVažno nam je da se svaki čovek u našoj zemlji oseća bezbedno. Učinićemo sve da i u narednom periodu, snažnim postupanjem, dobrim radom, obukom i treningom pokažemo da zavređujemo poverenje građana, naveo je Stefanović.\nCentralna manifestacija obeležavanja Dana MUP-a i Dana policije biće održana sutra na platou ispred Palate „Srbija“, gde će biti predstavljeni i polaznici 21. klase Centra za osnovnu policijsku obuku, koji postaju novi pripadnici policije.\nTim povodom, Stefanović je danas uručio nagrade trojici najuspešnijih polaznika.\nTakođe, državni sekretar MUP-a Milosav Miličković položio je venac na spomen-ploču prvom ministru policije Jakovu Nenadoviću.\nKomandanti Specijalne antiterorističke jedinice i Žandarmerije Spasoje Vulević i Dejan Luković i načelnik Policijske uprave za grad Beograd Milan Stanić položili su vence na spomen-obeležje na Čukur česmi.


U OŠ “Vožd Karađorđe” u Jakovu, Agencija za bezbednost saobraćaja je predstavila projekat o bezbednosti u saobraćaju za učenike od petog do osmog razreda. Projekat povećanja bezbednosti učenika viših razreda osnovnih škola se sastoji od tri modela: predstava za učenike petog i šestog razreda, interaktivna nastava za učenike od petog do osmog razreda i vršnjačka edukacija za učenike od petog do osmog razreda.\nNačelnik Odeljenja za prevenciju i edukaciju Agencije za bezbednost saobraćaja Duško Pešić rekao je da je ovo projekat koji je namenjen deci viših razreda osnovnih škola, jer je Agencija do sada realizovane aktivnosti za mlađi uzrast.\n“Ostala je praznina od petog do osmog razreda jer deca najčešće ne obrađuju teme iz bezbednosti saobraćaja. Potrudili smo se da teme prilagodimo uzrastu dece, pa tako imamo teme poput deca kao putnici u vozilu, deca kao pešaci i biciklisti. Ovo je prvi projekat namenjen baš ovom uzrastu stoga želimo da vidimo šta će od aktivnosti i osmišljene edukacije dati rezultate“, kaže Pešić.\nAgencija je pripremila tri modela časa na osnovu kojeg će se realizovati ovaj projekat. Prvi model časa za peti i šesti razred drže poznati glumci u vidu jedne predstave, dok za sedmi i osmi razred drže poznate ličnosti. Drugi model časa je zamišljen kroz vršnjačku edukaciju gde su srednjoškolci iz Tehničke škole GSP obučeni i pripremljeni da na svoj način predstave teme iz saobraćaja. Treći model časa je klasičan vid predavanja sa predavačima i prezentacijom.\nGlumac Mateja Popović je istakao da je reč o interaktivnom času u kojem se teme obrađuju na način blizak načinu razmišljanja dece u pomenutom uzrastu.\n„Deca u ovim godinama su pobunjenički nastrojena i imaju potrebu da krše sva pravila u saobraćaju. Mislim da je bitno da se njima prezentuje taj segment na način da znaju da ako krše pravila u saobraćaju neće dobro proći”, kaže Popović.\nPredstavnici Tehničke škole GSP i učenici koji su bili edukatori saglasni su da je važno na ovaj način podizati svest osnovaca o saobraćajnoj kulturi, pravilima u saobraćaju i koliko je važno odgovorno ponašanje u saobraćaju.\nProjektu je prisustvovao i predsednik Gradske opštine Surčin Stevan Šuša koji je istakao da je ovaj pilot projekat veoma značajan za bezbednost dece u saobraćaju.\n„U prethodnom periodu imali smo dosta dece povređene u saobraćaju i njihova bezbednost mora da bude na prvom mestu. Jedan od učesnika u saobraćaju su deca i ono što radi Agencija za bezbednost saobraćaja je primer kako treba raditi. Drugi je značajniji, a to su vozači. Apel za vozače je da posebno obrate pažnju i smanje brzinu, jer se najčešće pored škola i na pešačkim prelazima dešavaju udesi“, naglasio je Šuša.


"LJUBIČICE KOJE SU SE OSUŠILE POD PRITISKOM" Surovi engleski mediji nisu štedeli kritike na račun Liverpula\n"TAJ MEČ JE BIO KAO KORA OD BANANE" Fudbaleri Liverpula se bore za trofej Lige šampiona, a u glavi im - ZVEZDA!\nFudbaleri Liverpula na čudesan način su se domogli finala Lige šampiona, u kom u subotu (21 sat) igraju protiv Liverpula u Madridu. Put "crvenih" do meča za trofej bio je popločan trnjem, mučili su se izabranici Jirgena Klopa, posebno u grupnoj fazi elitnog takmičenja.\nENGLESKI MEDIJI U ČUDU Evo kako su oni videli pobedu Zvezde nad Liverpulom\nEngleski mediji iznenađeni su pobedom Crvene zvezde nad Liverpulom od 2:0 na stadionu "Rajko Mitić" u 4. kolu C grupe Lige šampione.\nZVEZDA IMA ČEGA DA SE PLAŠI Džerard: Ovaj Liverpul je daleko jači nego onaj u kojem sam ja igrao\nBivši kapiten Liverpula i trener Glazgov Rendžersa Stiven Džerard nahvalio je ekipu Jirgena Klopa, zbog odličnog starta u Premijer ligi.\nFudbaleri Čelsija i Liverpula su remizirali 1:1 u derbiju sedmog kola Premijer lige na "Stamford Bridžu".\nLIGA ŠAMPIONA, ZVEZDINA GRUPA Di Marija PROJEKTILOM u sudijskoj nadoknadi spasio Parižane poraza\nFudbaleri Pari Sen Žermena i Napolija su remizirali u trećem kolu Lige šampiona (2:2), a Italijani su u dva navrata vodili, ipak nisu uspeli da upišu novu pobedu. U drugom meču grupe C je Liverpul savladao Crvenu zvezdu rezultatom 4:0.\nFudbaleri Liverpula u utorak (21 sat) dočekuju Bajern u prvom meču osmine finala Lige šampiona, a pred taj duel zapali su u velike neprilike. Naime, petorica igrača su ostala zaglavljena u liftu, međe kojima su bili Robertson, Moreno, Firmino i Aleksander-Arnold, dok je Dejan Lovren ceo "slučaj" snimao.\nŽivimo u vremenu u kojem pokojne zvezde zarađuju više od živih, a to će se tek umnožiti sa NOVIM TEHNOLOGIJAMA\nDa li ste čuli priču o Simketu, čoveku koji je DONEO ČIPS NA BALKAN?\nŽarko Laušević iskritikovao domaća ostvarenja: "Kada upalim televizor, ne znam koji glumac u kojoj seriji igra"


Michel Barnier: Pariz treba da odluči šta želi od Evropske unije - Klix.ba\nMichel Barnier: Pariz treba da odluči šta želi od Evropske unije\n14.1.2013. u 19:32\nFrancuska bi trebalo da održi nacionalnu debatu, poput Njemačke ili Britanije, o tome šta želi od EU, umjesto da čeka da Berlin definiše sljedeću fazu evropskih integracija, izjavio je danas Michel Barnier, Francuz koji obavlja funkciju komesara EU za unutrašnje tržište i finansijske regulative.\nBarnier je pozvao predsjednika Francois Hollandea da imenuje višestranački panel od starijih političara, koji će sastaviti izvještaj o francuskim interesima u Evropi i povesti debatu o daljim koracima ka jačanju Unije.\n"Krajnje je vrijeme da se usaglasimo o ovim pitanjima. O njima se nikada ne razgovara u ovoj zemlji. Šezdeset posto pravila, normi i zakona u Francuskoj su derivat zakona EU. Zašto onda nikada ne razgovaramo o toj politici, a znamo da kažemo da je za sve kriv Brisel?", rekao je Barnier.\nBarnije, član opozicione stranke desnog centra UMP, bio je ministar vanjskih poslova 2005. godine, kada je predloženi ustav EU blokiran referendumom u Francuskoj. Većina građana tada je bila protiv širenja Unije i zone slobodnog tržišta.\nOn je rekao da Pariz treba da iskoristi činjenicu da je 2013. godina tranziciona i da će evropska diplomatija biti manje aktivna zbog izbora u Italiji i Njemačkoj, prenio je Reuters.\nOčekuje se da će Berlin poslije njemačkih parlamentarnih izbora u septembru predložiti izmjene osnovnog sporazuma EU, radi jačanja integracije evrozone u oblasti budžeta i ekonomske politike, dodao je Barnier.\nPredsjednik Hollande jedva je dobio podršku parlamenta za fiskalni pakt evrozone prošle godine i za sada izbjegava inicijative o evropskim integracijama zbog straha da će to izazvati podjele u njegovoj Socijalističkoj partiji i u ljevičarski orijentisanoj glasačkoj bazi vladajuće stranke.


Poseta iz Slovenije - YU ECO RTV\nNaslovna / Društvo / Poseta iz Slovenije\nPoseta iz Slovenije\nGoran jun 1, 2017\tDruštvo Napiši komentar 86 Pregledi\nPredstavnici Gimnazije i srednje hemijske škole iz Ruša, iz Slovenije posetili su Hemijsko-tehnološko školu kako bi održali radni sastanak na temu buduće razmene učenika. Gosti iz Slovenije su u sklopu uzvratne posete našoj zemlji imali priliku da se upoznaju sa radom Hemijsko-tehnološke škole, gradom i okolinom.\nSaradnja dve škole ostvarena je u aprilu posetom predstavnika Hemijsko-tehnološke škole kolektivu iz Ruša, a cilj uzvratne posete predstavnika iz Slovenije, koja traje tri dana, jeste dogovor o razmeni učenika koja bi omogućila đacima razmenu znanja, iskustava i druženje.\nDirektor, pomoćnik direktora i dve profesorke iz Ruša obišli su Hemijsko-tehnološku školu u Subotici, a radni sastank je obeležio razgovor o sličnostima i razlikama u sistemu obrazovanja dve zemlje i razmeni učenika. Predstavnici iz Slovenije, iz mesta Ruše koje se nalazi 15 km od Maribora, napominju da postoji velika sličnost u obrazovnim sistemima Srbije i Slovenije i da prilikom planirane razmene učenika neće postojati jezička barijera.\nPlanirano je da u toku septembra grupa profesora i petnaestoro učenika Hemijsko-tehnološke škole iz Subotice otputuje u Sloveniju na pet dana kako bi razmenili iskustva i znanja sa vršnjacima, a uzvatna poseta učenika i profesora iz Slovenije planirana je na proleće naredne godine.\nPrethodna Otvoren 11. „Susajam 2017“\nSledeća Mera udaljenja prema nasilniku bez obzira da li je on vlasnik stana


Profesor Tomić: Referendum o ustavnim promenama odložiti za proleće\nBeta 29. decembra 2021. 11:30\nProfesor Pravnog fakulteta Univerziteta u Beogradu Zoran R. Tomić izjavio je danas da bi referendum o ustavnim promenama trebalo pomeriti za kasno proleće – nakon izbora, a posle autentične stručne javne rasprave i šireg upoznavanja gradjana s amandmanskim tekstom.\nTomić je za agenciju Beta ocenio da referendum, ustavne promene i izbori u Srbiji 2022. godine predstavljaju političku celinu.\n„Ustavni referendum je zakazan u nevreme. Tako da bi aktivno referendumsko NE bio poraz vladajuće garniture i njene nervozne brzine. Tvorci amandmana na zadatu temu bili su u makazama jedne propale politike – koja kroz ustavno krpljenje želi da bar delimice ‘opere’ svoja dosadašnja brojna grubo protivpravna činodejstvovanja – i stavova Venecijanske komisije koja ne uzima u obzir celokupan socijalni milje u pogledu kojeg daje svoje preporuke“, naveo je profesor.\nUstav mora ujedno i da odražava i da projektuje, dodao je on, da ima u vidu i celinu i detalj, i tradiciju i nove tendencije racionalnog konstitucionalizma.\n„Ustavne regule o pravosudju nisu puste tehničko-pravne norme – ko koga predlaže, ko bira, koji organ ima koliko članova i koja je većina potrebna za odluku, ko koga formalno kontroliše i slično – već i odredjene vrednosti, odnosi ‘na terenu’, okolnosti i realne mogućnosti i ograničenja vremena i prostora. Ustav i ustavni amandmani su uvek političko-pravne porirode i nisu puki juristeraj“, naglasio je Tomić.\nPo njegovim rečima, za nezavisno i znalačko sudstvo, kao i za samostalno i stručno javno tužilaštvo nije dovoljno samo kako-tako prepraviti ustavne odredbe koje se njih iskjučivo tiču, odnosno upućivati na zakon koji ih razradjuje.\n„Politički uticaj na pravosudje amandmanski nije uklonjen: uvek će se naći vladajaćoj garnituri lojalne sudije i skupštinski izabrani tzv. istaknuti pravnici, kao i ‘podobni’ čelnici najviših organa vlasti, ‘primeren uticaj’ na sudiju u vršenju sudijske funkcije nije amandmanski zabranjen, u Visokom savetu tužilaštva i dalje će sedeti ministar za pravosudje i Vrhovni javni tužilac, a nije zanemarljivo ni amandmansko upućujuće zakonsko filtriranje kandidata za sudije kroz Pravosudnu akademiju“, objasnio je.\n„Ne možete uspešno jedino pravnim instrumentima površno ‘operisati’ – i to parcijalno – odredjeno umnogome trulo višeslojno tkivo. Važno je odvojiti političko od politikantskog, javno od privatnog, institucionalno od ličnog, partijsko od državnog. A za tako nešto je neophodna svest većine o nasušnosti strpljive i dosledne izgradnje jedne nefolirantske, savremene političke kulture“, kazao je profesor Tomić.


11.07.2019 u 12:59\nZaev se izvinjavao Tačiju zbog onog što je rekao ruskim komičarima\nPriština - Makedonski premijer Zoran Zaev izvinio se predsedniku privremenih prištinskih institucija, Hašimu Tačiju, zbog svega što je izgovorio u razgovoru sa ruskim komičarima, od kojih mu se jedan predstavio kao bivši predsednik Ukrajine Petar Porošenko. Tači je novinarima u Prištini rekao da je 20-tak minuta telefonom razgovarao sa Zaevom, koji mu je, kako je rekao, objasnio da je bio žrta prevare i da sve što je u razgovoru sa komičarima rekao nije zvanično utemeljeno, već da je govorio na osnovu glasina. „Rekao mi je da sve što je govorio o podeli Kosova, odnosno da će Kosovo Srbiji dati 10 opština, govorio na osnovu glasina, dezinformacija i informacija koje dobio iz medija i tom prilikom se meni lično izvinio”, rekao je Tači, preneo je portal Albeu. Tači je\n25.06.2019 u 15:43\nTači u Banjaluci pod uslovima Beograda\nBANjALUKA – Portparol SNSD-a Radovan Kovačević ponovio je danas da predsednik privremenih prištinskih institucija Hašim Tači nije pozvan na Samit procesa saradnje Jugoistočne Evrope (SEECP) u Banjaluci kao, kako je naveo, predstavnik države, već na način na koji je Beograd pristao da budu pozvani predstavnici Prištine. „To je za nas u Srpskoj najvažnije. Dok god su SNSD i Milorad Dodik na vlasti u Srpskoj za BiH će Kosovo i Metohija biti isključivo sastavni deo Srbije, i to se neće promeniti”, rekao je Kovačević za Srnu, a prenosi RTRS. Kovačević je to rekao nakon što je ministar spoljnih poslova u Savetu ministara u tehničkom mandatu Igor Crnadak naveo, kako su prenele Nezavisne novine pozivajući se na Srnu, da su Dodik i on prilikom slanja pozivnih pisama predstavnicima\n24.06.2019 u 20:10\nBANjALUKA - Predsedavajući Predsedništva BiH Milorad Dodik objasnio je da Hašim Tači nije pozvan kao predsednik samoproglašenog Kosova na Samit procesa saradnje Jugoistočne Evrope (SEECP) u Banjaluci, već kao predstavnik Prištine. Dodik je rekao i da su format Priština sa fus notom prihvatile zemlje koje nisu priznale takozvano Kosovo, a to su Srbija, Rumunija, Grčka i BiH. „Ako će doći kao Priština i u fus noti, neka dođe i ukoliko mu to nije problem, zašto bi nama bio. Svi ostali su pozvani kao predsednici država”, rekao je Dodik novinarima u Banjaluci i ponovio da tzv Kosovo ostaje nepriznato, prenosi RTRS. „Stav o Tačiju sam izneo kada sam rekao da Republika Srpska nema nikakve ambicije i teritorijalne pretenzije na Kosovu i da Tači mora da razume da je Kosovo sastavni deo\n24.06.2019 u 12:25\nPriština - Predsednik Kosova Hašim Tači ocenio je da ukoliko ove godine ne bude postignut pravno obavezujući sporazum između Kosova i Srbije može doći do opasne zone i destabilizacije celog regiona. „Želimo da jednom za svagda pojasnimo naš odnos kao države sa državom Srbijom, što se može postići samo kroz dijalog koji će imati jasne rokove, precizne ciljeve, garancije i međunarodnu podršku SAD i EU. Ne sumnjam da ako ove godine ne napravimo pravno obavezujući sporazum između Kosova i Srbije, ući ćemo u opasnu zonu odnosa koji bi mogli da destabilizuju ceo region”, rekao je Tači na otvaranju konferencije „Glas naroda”. On je naglasio da situacija i nedavni događaji uopšte nisu obećavajući i da se stvari uopšte ne kreću. „Uprkos nedavnim inicijativama za otvaranje dijaloga,\n31.05.2019 u 11:48\nTači preti EU: Ako nastavite sa izolacijom ujedinjujemo se sa Albanijom\nPRIŠTINA - Ukoliko Evropska Unija nastavi sa izolacijom Kosova, biće razmotrena mogućnost institucionalnih radnji ili referenduma o ujedinjenju sa Albanijom, izjavio je predsednik privremenih kosovskih institucija Hašim Tači. „To možemo da uradimo kroz skupštinske rezolucije ili kroz referendume na Kosovu i u Albaniji, ali uključujući Preševo, Medveđu i Bujanovac”, rekao je Tači za TV „Dukađini”. „Ako EU ne želi da prihvati dve albanske države sa dve zastave, neka prihvate samo jednu zastavu”, kaže Tači, prenose prištinski mediji. On je rekao da ideja za ispravljanje istorijske nepravde ujedinjenjem Preseva, Bujanovca i Medveđe sa Kosovom nikada nije bila bliža nego sada. Kako je rekao, ponašanje EU prema Kosovu pokazuje da je došlo vreme da se ozbiljno razmotri preduzimanje\n28.05.2019 u 14:02\nTači ponovo priziva ujedinjenje Kosova i Albanije\nPredsednik privremenih prištinskih institucija Hašim Tači izjavio je da se stvaraju nove okolnosti, koje, prema njegovim tvrdnjama, nude ujedinjenje Kosova i Albanije kao najbolje rešenje, što prištinski analitičari ocenjuju kao populizam koji je potpuno neutemeljen u političkoj stvarnosti, prenosi Telegrafi. „Naša sigurna budućnost je u NATO i u Evropskoj uniji, ali pojavljuju se nove okolnosti da bi najbolje rešenje bilo da dva parlamenta, Kosova i Albanije, donesu neophodne deklaracije o volji naroda Kosova i Albanije da žive u zajedničkoj državi bez granica”, rekao je Tači u govoru povodom 20. godišnjice bitke na Paštriku. Telegrafi podseća da je Tači i u nedelju, u opštini Has u Albaniji, rekao da će se Kosovo i Albanija u bliskoj budućnosti ujediniti. „Zajednički smo se\n28.05.2019 u 11:29\nTači poziva Srbe „da podrže borbu protiv kriminala”\nPRIŠTINA – Kosovski predsednik Hašim Tači pozvao je danas, povodom hapšenja na severu Kosova, srpsku zajednicu da održi mir i da podrži, kako kaže, borbu protiv organizovanog kriminala. Prištinski portal Lajmi navodi da je Tači izneo tvrdnju da je institucijama reda i zakona potrebno najveće poverenje i podrška čitavog društva u beskompromisnoj borbi protiv organizovanog kriminala, krijumčarenja i korupcije širom teritorije Kosova. On takođe tvrdi da je današnja policijska operacija za dobrobit svih građana, bez ikakvih razlika, preneo je Tanjug.\n28.05.2019 u 10:44\nTači rano jutros okupio sve bezbednosne strukture Kosova\nKosovski predsednik Hašim Tači u ranim jutarnjim satima okupio je na sastanku u svojoj kancelariji sve bezbednosne strukture na Kosovu, javio je RTK2 na srpskom jeziku informacije albanskog servisa, prenosi Tanjug. Navodi se da su u Tačijevu kancelariju došli direktor Kosovske obaveštajne službe Špend Madžuni, direktor policije, kao i čelnici pravosudnih institucija. U opštinama na severu Kosova uhapšeno je od jutros 13 Srba, a najmanje dva su lakše ranjena tokom operacije.\n27.05.2019 u 22:27\nTači: Parlamenti Kosova i Albanije da usvoje izjavu o životu u zajedničkoj državi\nPRIŠTINA - Predsednik Kosova Hašim Tači izjavio je danas da je budućnost Kosova sigurna u Evropskoj uniji i NATO-u, ali da treba stvoriti okolnosti gde bi najbolje rešenje bilo da parlamenti Kosova i Albanije donesu izjavu o volji naroda dve zemlje da žive u zajedničkoj državi bez granica. Kako javljaju prištinski mediji, Tači je prilikom obeležavanja 20 godina od bitke na Paštriku poznate kao „Šiđeta DO-2” (Stela) rekao da je ta bitka mobilisala sav arsenal i doprinela priznanju i podršci celog sveta. „Front u Paštriku je imao velikog odjeka, za sve nas, ali i za naše savetnike, to je bio front nade, poverenja, konačne pobede Albanaca protiv Srbije. Najveće gubitke Srbija je doživela na ovom frontu i to je glavna bitka OVK”, kazao je Tači. Kosovski predsednik je i u subotu u naselju Kruma,\n26.05.2019 u 19:01\nPRIŠTINA - Predsednik privremenih kosovskih institucija Hašim Tači rekao je da je „nezaustavljivo posvećen”, kako tvrdi, korekciji nepravde prema Preševskoj dolini i Albancima. „Preševska dolina treba da se pridruži Kosovu, baš kao i Kosovo koje bi trebalo prirodno da se pripoji Albaniji, pod zajedničkim kišobranom EU ili samo pod albanskim kišobranom, ako EU nastavi da zatvara svoja vrata za nas”, napisao je Tači na Fejsbuku, reagujući na poziv lidera DSK Ise Mustafe na pomirenje između Tačija i bivšeg albanskog predsednika i premijera Sali Beriše. Tači je, prenosi Koha ditore, zahvalio Mustafi na savetima koje je dao, rekavši da ne dolazi nikakva šteta zbog debate i predstavljanja različitih pogleda na ostvarivanje zajedničkog cilja. On kaže da ga saveti čine jačim u njegovom\n02.06.2020 u 20:14\nMedojević: Milov cilj je da Crnogorci postanu katolici\n02.06.2020 u 19:49


Vrtići - OglasiMN marketing portal\nBesplatni oglasi > Vrtići\nposted 18 Sep 2016, 06:58 by Nenad Cvetkovic [ updated 7 Sep 2017, 15:47 ]\nVrtić “Mala Oaza” se nalazi u starom jezgru Zemuna, u predivnom mirnom ambijentu kuće od 300 m2 koja je posebno i sa velikom pažnjom adaptirana za ovu namenu. Ponosni smo na naše jako lepo dvorište od 400m2 u kojem sa našim drugarima svakodnevno uživamo u brojnim avanturama, igrama i aktivnostima.\nOdabrali smo da radimo po Montesori programu jer verujemo da svako dete pojedinačno, u svom ritmu, treba da razvije sve svoje potencijale, bez prisile i kazni. Deca imaju slobodu rada i kretanja, kao i mogućnost da lični razvoj ostvare na najbolji mogući način, uz pomoć vaspitača, svojih vršnjaka, kao i uz redovne posete psihologa i logopeda. Montesori program podstiče detetov osećaj nezavisnosti i edukatori uvek pitaju decu da li žele da probaju da reše određeni zadatak, da li im je potrebna pomoć u onome što rade ili misle da nisu spremni za to.\nAdresa: Cara Dušana 78, Zemun\nTelefon: 011 210 58 12\nMobilni: 064 424 92 47\nposted 18 Sep 2016, 06:47 by Nenad Cvetkovic [ updated 7 Sep 2017, 15:49 ]\nVerifikovan kao Predškolska ustanova, sa akreditovanim programima, tvorac je tri posebna programa koji čine njegove specifičnosti i svrstavaju ga u ekološki vrtić.\nPored znalačke brige o deci, naš tim daje podršku i roditeljima kroz stručne informatore, konsultacije sa dečjim psihologom i pedagogom, tematske tribine iz raznih oblasti vezanih za pravilan rast porodice i deteta, biblioteku za roditelje, učešće u našim aktivnostima i dr.\nAdresa: Novogradska 13, Zemun\nTelefon: 011 31 69 899\nMobilni: 064 13 79 127\nposted 18 Sep 2016, 06:08 by Nenad Cvetkovic [ updated 7 Sep 2017, 15:51 ]\nUniverzum je vrtić koji raste zajedno sa decom, prati njihov razvoj i potrebe, inspiriše, podstiče na istraživanje i komunikaciju. To je dobro i sigurno mesto gde se poštuju sloboda govora i izbora, otvorenost i jednakost. Mi verujemo u bezgraničnost dečijih mogućnosti za pravilan i pozitivan rast i razvoj.\nUniverzum nije samo mesto gde se odrasta, uči i sprema za neki budući život, već je i društvo istraživača i pustolova. Ovde se živi detinjstvo i stiču znanja i sposobnosti koja su deci korisna i vredna, kako danas, tako i za sto godina\nAdresa: Bulevar Mihajla Pupina 165a, Novi Beograd\nTelefon: 011 227 06 32\nMobilni: 064 641 47 66


Ministarstvo finansija: Grad Beograd ima najbolju službu interne revizije u Srbiji | GEM info\nMinistarstvo finansija: Grad Beograd ima najbolju službu interne revizije u Srbiji\nUspostavljanje interne finansijske kontrole u javnom sektoru zakonska je obaveza svih korisnika javnih sredstava i preduslov za zatvaranje poglavlja 32 – finansijski nadzor, u pregovorima o pristupanju EU, a u Ministarstvu finansija ističu da je Grad Beograd primer za najbolju službu interne revizije u zemlji. Da je u Gradu Beogradu, kada je gradonačelnik bio sadašnji ministar finansija Siniša Mali, formirana najbolja služba interne revizije u zemlji potvrđuje i Državna revizorska institucija, kaže v. d. pomoćnica ministra finansija Spomenka Vircburger.\nNaglasila je da je većina velikih institucija javnog sektora dostigla ove standarde ili ih je u značajnoj meri već primenila, ali da još nedostaje puna implementacija i predstoji veliki posao.\n“Mi smo u Ministarstvu finansija čvrsto rešeni da u nekoliko narednih godina ovaj posao završimo”, rekla je Spomenka Vircburger.\nNavela je da su veliki javni sistemi i veliki gradovi u velikoj meri uspostavili standarde u toj oblasti, ali da u tome “kaskaju” manje opštine u Srbiji. Navela je da se u Srbiji sprovodi ozbiljna modernizacija institucija javnog sektora i prelazak sa birokratskog načina poslovanja na moderno, da je funkcionisanje Vlade primer modernog upravljanja, a da je upravo način na koji Vlada funkcioniše ono što se pokušava preneti i implementirati u sve institucije javnog sektora, uključujući i jedinice lokalne samouprave.\n“Mi držimo dirigentsku palicu, ali sam posao se obavlja u institucijama koje čine naš javni sektor”, rekla je Spomenka Vircburegr.\nŠeruj post "Ministarstvo finansija: Grad Beograd ima najbolju službu interne revizije u Srbiji"\n← Sestrinstvu manastira Sveta Petka Izvorska potrebna pomoć za autistične žene\nPreminuo legendarni sportista našeg grada Saša Đurđević Žiža →


Odluka srcem, a ne novčanikom - Sport - Dnevni list Danas\nPočetna » Sport » Odluka srcem, a ne novčanikom\nKošarkaši Partizana će se i naredne sezone takmičiti u Evrokupu\nZ. P.05.06.2020. 22:24\nPartizan će se i naredne sezone takmičiti u Evrokupu, potvrdio je danas predsednik kluba Ostoja Mijailović.\n„Partizan je bio iznad nivoa Evrokupa, prerasli smo to takmičenje organizaciono, rezultatski… Bila je to možda najteža odluka u životu, možda u klupskoj istoriji. Nisam hteo sam da donosim odluke. Jednoglasno je doneta. Hvala FIBA i Evroligi na partnerskoj saradnji, ova odluka nije protiv jednog od njih, već u korist Partizana. Partizan je previše dao evropskoj košarci, kako igrača, trenera i svih… Tom činjenicom se ponosim“, obrazložio je odluku Mijailović kao zajedničku, iako je u sredu saopšteno da su članovi UO po tom pitanju podeljeni i da je njemu dato ovlašćenje da „preseče“.\nMijailović je objasnio da su pred klubom bile četiri opcije. Prva je bila Evroliga što je sprečio sticaj okolnosti.\n„Ne mogu da kažem da bismo osvojili Evrokup ili ABA ligu, ali smo imali veliku šansu jer smo imali prednost domaćeg terena, pa puna Arena s Grobarima… To je bila velika prednost za nas. Mi smo bili na maksimumu, desilo se šta se desilo i živimo s tim“, rekao je Mijailović i dodao da je FIBA kao druga opcija u ovom trenutku bila najisplativija.\nTreća mogućnost je bila da se ne prijave ni u jedno takmičenje, a četvrta, konačno odabrani Evrokup. Uz naglasak da zbog ovakve odluke neće doći do razdvajanja sponzora i ljudi u UO. ni odliva igrača i trenera, te da bi kao menadžer trebalo da razmišlja komercijalno, ali je ipak prelomio da ostanu uz Evroligu.\nMijailović je naglasio da je odluka zasnovana na činjenici da Partizan pripada evropskoj košarkaškoj eliti.\n„Partizan je poželjan u oba takmičenja, ali nam nije mesto u Evrokupu, već u Evroligi, probaćemo da damo sve od sebe da ponovimo ovu sezonu i nadam se da se neće desiti da se sezona prekine na štetu Partizana“, rekao je Mijailović i objasnio da crno-beli ni na koji način nisu mogli da utiču na odluku Evrolige o poništenju sezone.\n„Nismo imali šansu da se takmičimo na diplomatskom polju, nije bilo mesta za pregovore. Dopisivali smo se sa Evroligom, ali nije bilo prostora. Ko je pretrpeo štetu – pretrpeo je, ko je iskoristio situaciju – iskoristio je. Da li mi ne znamo da radimo svoj posao iako smo zaslužili? To je dobro pitanje, ali samo ako postoji mesto za diplomatske pregovore. Partizan ima svoju snagu u navijačima, stabilnosti i istoriji kluba. Kad pogledate današnju košarku nema gde Partizan nije ostavio trag“, objasnio je Mijailović.\nOn se zahvalio svim sponzorima uz informaciju da su prihodi od ulaznica premašili 20 odsto ukupnog budžeta, a da bi taj udeo bio još veći da su dva takmičenja privedena kraju.\n„Sezona iz snova Partizana je prekinuta kako je prekinuta. Prekidom sezone kako je to donela Evroliga – najveći gubitnici su Efes i Partizan. Sportski i finansijski. Sledeća će biti još teža i pozivam navijače da podrže klub kao nikada do sad“, izjavio je predsednik Partizana.\nOkupljanje igrača na pripremama za narednu sezonu trebalo bi da bude u uobičajeno vreme, ali sve i dalje zavisi od bezbednosnih mera i epidemiološke situacije, posebno u SAD. Mijailović je naglasio da je optimista po pitanju budžeta za narednu sezonu, ali i da je klub produžio ugovore sa većinom igrača, a da neće biti problema ni sa ostalima.\n„Mi smo Partizan – mi smo takvi jer više vučemo srcem nego budžetom. Postoje oni koji su imali i četiri puta veći budžet od nas, ali pobeđivali smo ih“, ocenio je Mijailović.\nČestitke gradskom rivalu\n„Mi nismo frustrirani iako smo možda najviše oštećeni. Tražili smo način kako da donesemo odluku hladne glave. Čestitam svima koji su se plasirali, to možda nije menadžerski uspeh, to je umetnost u datoj okolnosti. Umetnost je i takmičiti se u Evroligi bez ijednog osvojenog trofeja, ali čestitam našem gradskom rivalu i nadam se da će i sledeće sezone imati i bolje rezultate. Ne mogu da kažem da je to sportska nepravda, oni misle da je to najbolje“, rekao je Mijailović.\nEvrokupKošarkaKošarkaški klub Partizanostoja mijailovic\nJedno reagovanje na “Odluka srcem, a ne novčanikom”\nMislim, stvarno kaže:\n06. juna 2020. u 07.54\nNaravno, igraju za ljubav a ne kintu i žive od vazduha…


Najave, Budućnost bezbednosti – izgledi za Evropu i Srbiju\nVaša lokacija / Beogradski centar za bezbednosnu politiku / Aktivnosti / Najave / Budućnost bezbednosti – izgledi za Evropu i ... /\nBudućnost bezbednosti – izgledi za Evropu i Srbiju\nDatum: 16. decembar 2015.\nTri panel diskusije i proslava deo su obeležavanja 18 godina rada prve organizacije civilnog društva na Zapadnom Balkanu specijalizovane za pitanja bezbednosne politike.\nBeogradski centar za bezbednosnu politiku (BCBP) organizuje konferenciju pod nazivom „Budućnost bezbednosti - izgledi za Evropu i Srbiju” koja će biti održana 16. decembra 2015. godine, sa početkom u 10:30, u Mikser hausu (Karađorđeva 46, Beograd).\nKonferencija ima za cilj da okupi donosioce odluka u Srbiji, kao i predstavnike međunarodnih organizacija, civilnog društva, medija i akademske zajednice Zapadnog Balkana i šireg okruženja, kako bi diskutovali o ključnim izazovima budućnosti bezbednosne politike u Evropi i Srbiji.\nSkup će biti i prilika za kritički osvrt na dileme vezane za reformu sektora bezbednosti u Srbiji, kao i trenutnu relevantnost tog koncepta, a otvorićemo debatu i o dostignućima civilnog društva u demokratizaciji bezbednosti.\nProslava 18 godina rada\nKonferencija se organizuje u sklopu proslave 18 godina postojanja Beogradskog centra za bezbednosnu politiku, do 2010. godine poznatog kao Centar za civilno-vojne odnose.\nUčešće na konferenciji je neophodno potvrditi najkasnije do 15. decembra elektronskom poštom na office@bezbednost.org ili telefonom na 011/3287-226.\nPrvi panel: 10:30-12:00\nAgenda za budućnost evropske bezbednosti i mogućnost doprinosa Zapadnog Balkana\nSabina Lange, Institut Evropske unije za bezbednosne studije\nFilip Ejdus, Marie Curie Istraživač, Univerzitet u Bristolu\nKarsten Friis, Norveški institut za međunarodne poslove\nModeratorka: Sonja Stojanović Gajić, direktorka BCBP\nDrugi panel: 12:30-14:00\nLjubodrag Stojadinović, stalni komentator lista "Politika"\nMiroslav Hadžić, osnivač i predsednik Upravnog odbora BCBP\nModerator: Ratko Femić, novinar nedeljnika "Newsweek"\nTreći panel: 14:30-16:00\nBudućnost učešća civilnog društva a posebno tink tenk organizacija u bezbednosnoj politici\nSlobodan Georgijev, BIRN\nAndrej Nosko, Tink tenk fondacija Instituta za otvoreno društvo (Open Society Think Tank Fund)\nAndreja Bogdanovski, Analitika iz Makedonije\nAdobe PDF (0.42MB)| Broj preuzimanja: 1010\nPovezane teme:evropska bezbednost, bezbednost zapadnog balkana, Srbija, sektor bezbednosti, civilno društvo


Početak/Promo/Poliklinika Panajotović privremeno prekida sa radom\nBudite odgovorni, ostanite kod kuće, zaštitite sebe i druge...\nMarketing Niške Vesti1. aprila 2020.\nZbog širenja infekcije virusom Covid 19 i uvođenja vanrednog stanja, Poliklinika Panjotović je privremeno prekinula sa radom. Otvorene su dve telefonske linije 063414843 i 063347333 preko kojih pacijenti mogu dobiti savet oko daljeg lečenja i biti u kontaktu sa doktorom specijastom radi korigovanja propisane terapije. Nadamo se da će vanredno stanje i pandemija infekcije izazvane novim korona visurom trajati što kraće i da će naša zemlja proći sa najmanjim mogućim gubicima. Ono što možemo trenutno da uradimo je da savetujemo naše pacijente kako da se ponašaju u ovim vanrednim uslovima i kako da sačuvaju svoje zdravlje i zdravlje svojih bliskih.\nInače, Poliklinika Panajotović je zdravstvena ustanova sa tradicijom dugom četvrt veka. Naš centar interesovanja je unapređenje zdravlja naših pacijenata, posvećenost pacijentu i savremenim naučnim i tehničkim dostignućima u oblasti dijagnostike i lečenja.\nNaš stručni tim sprovodi i prati proces kontinuirane medicinske edukacije, kao i dostignuća savremene medicine. Posvećen je pacijentima stručno i ljudski. Stoga se nadamo da delite naše mišljenje u vezi sa toplim, humanim prijemom sestara i lekara. U Poliklinici je stalno zaposleno osam medicinskih sestara i laboranata i sedam lekara. Naš tim ima brojne stručne saradnike koji su vrhunski stručnjaci u svojim oblastima.\nPored kvaliteta usluge i pažljivog vođenja računa o zdravlju pacijenata, posebnu pažnju posvećujemo edukaciji građana o načinima prevencije i ranog otkrivanja brojnih oboljenja.


Kinezi otvaraju najveću zgradu na svetu u kojoj su tržni centri, hoteli, akva park, "mediteransko selo"... - Grad Prijepolje\nGrad Prijepolje > Vesti > Zabava > Kinezi otvaraju najveću zgradu na svetu u kojoj su tržni centri, hoteli, akva park, "mediteransko selo"…\nKinezi otvaraju najveću zgradu na svetu u kojoj su tržni centri, hoteli, akva park, "mediteransko selo"…\nNovi globalni centar stoleća, koji se otvara u Kini, najveća je zasebna zgrada u svetu, površine od 1,7 miliona metara kvadratnih. Kompleks je toliko veliki da ima čak i sopstveno veštačko sunce, na 100 metara visokoj staklenoj tavanici, a unutar njega su smešteni tržni centri, hoteli, akva park, klizalište i čitavo mediteransko selo.\nNovi globalni centar stoleća u Čengduu, provicija Sečuan, dug je 500 metara, širok 400 metara i visok 100 metara.\nPoređenja radi, zgrada je tolika da bi u njoj moglo da se smesti 20 zgrada sidnejske opere, ili pak tri Pentagona.\nOno će svetlost i toplotu obezbeđivati 24 sata dnevno, za kupce koji istražuju butike i prodavnice smeštene na 400.000 kvadretnih metara.\nZgrada je izgrađana preko puta Centra savremene umetnsoti u Čengduu, koji je projektovala britansko-irački arhitekta Zaha Hadid, u srcu najživljeg dela Čendgua, koji doživljava građevinski bum.\nKineski funkcioneri tvrde da je u pitanju najveća zasebna zgrada na svetu.\nCentar je izgrađen u roku od tri godine.


Aleksandar Vučić na sastanku sa specijalnim izaslanikom Savezne vladačke za države Zapadnog Balkana Manuelom Zaracinom (Foto: Instagram/buducnostsrbijeav)\nVučić je naglasio da očekuje konstruktivnu podršku dijalogu i pronalasku kompromisnog rešenja koje će omogućiti trajnu stabilnost regiona uz primenu postojećih dogovora, a pre svega formiranja Zajednice srpskih opština, koje izostaje već više od devet godina.\nKako je istakao Vučić, Srbija pridaje veliki značaj Berlinskom procesu, kao forumu za jačanje regionalne saradnje, unapređenje procesa pomirenja i prevazilaženje nasleđenih problema iz prošlosti, kao i forumu koji pruža podršku evrointegracijama Zapadnog Balkana kroz konkretne projekte i mere.\n„Srbija se snažno angažuje u svim aktivnostima organizovanim u okviru Berlinskog procesa, a inicijativa ‘Otvoreni Balkan’ predstavlja još jedan proaktivni pristup naše zemlje regionalnom povezivanju“, kazao je Vučić i dodao da smatra da će se napori Srbije prepoznati u EU.\nVučić je rekao da se Srbija zalaže za punu i doslednu primenu Dejtonskog sporazuma, ali se protivi nametnutim rešenjima koja ne uživaju saglasnost sva tri konstitutivna naroda, smatrajući da ovakve odluke nikako ne mogu da vode prosperitetu i stabilnosti BiH, navodi se u saopštenju.\nSpecijalni izaslanik Zaracin je, kako je saopšteno, istakao da će politika proširenja i rad na snaženju saradnje među državama Zapadnog Balkana biti jedan od prioriteta nemačke spoljne politike u narednim godinama, pri čemu je naglasio želju i za jačim angažmanom cele Unije u našem regionu.


Supervizor za Brčko Majkl Skenlan pozvao je danas Skupštinu distrikta da 24. marta usvoji zakon o sprečavanju sukoba interesa, ali u obliku koji je efikasan, operativan i u skladu sa standardima EU.\n“Vlasti u Brčkom imaju priliku da 24. marta pokažu da budućnost distrikta stavljaju iznad svojih pojedinačnih interesa usvajanjem efikasnog zakona o sprečavanju sukoba interesa koji je usklađen sa EU”, rekao je Skenlan, saopšteno je iz OHR-a.\nOn podsjeća da bi, sa velikim sredstvima koja se dodjeljuju Brčkom, njegovi stanovnici trebali bi da imaju najbolje javne službe, škole i bolnice, te najdinamičniju privredu u BiH, ali to nije tako.\n“Nažalost, poslanici su prečesto koristili posebni budžetski koeficijent distrikta i svoje javne funkcije kako bi unaprijedili lične interese ili pokroviteljstva – često pod lažnim tvrdnjama da štite nacionalne interese”, rekao je Skenlan i dodao da kao rezultat, cijela zajednica trpi posljedice.\n“Usvajanje zakona o sprečavanju sukoba interesa prilika je za promjenu ove prakse, ali samo ako se usvoji u obliku koji je efikasan, operativan i u skladu sa standardima EU – što, između ostalog, podrazumijeva i odlučivanje prostom većinom u budućoj komisiji zaduženoj za utvrđivanje eventualnih sukoba interesa, neograničavanje definicije bližih srodnika samo na članove domaćinstva, te zadržavanje razumnih rokova za otklanjanje okolnosti koje bi mogle dovesti do sukoba interesa”, naveo je Skenlan.\nOn ističe da je ovo signal koji poslanici Skupštine moraju poslati kako bi pokazali svoju opredijeljenost za poboljšanje transparentnosti budžetske potrošnje, integriteta javne službe, te otvorenosti distrikta za poslovna ulaganja.\n“Poruka povjerenja koju bi poslalo usvajanje ovog zakona u odgovarajućem obliku bila presudna da Brčko zadrži pristup vanrednoj pomoći”, rekao je Skenlan i upozorio da će u suprotnom biti nemoguće opravdati nastavak vanredne pomoći u resursima za Brčko.\nOn smatra da širenje državne službe putem političkih veza i eksponencijalni rast subvencija izjedaju većinu budžeta Brčkog, pa preostaju vrlo ograničena sredstva za kapitalne investicije za projekte poput novog mosta, javnog bazena ili stadiona.\n“U tom kontekstu pojedinačno izjašnjavanje u Skupštini pruža priliku poslanicima da demonstriraju svoju posvećenost građanima Brčkog, u čiju službu su i izabrani”, dodao je supervizor.\nIz OHR-a je saopšteno da se Brčko kreće u pravcu javne potrošnje koja je više fokusirana na interes zajednice zahvaljujući zakonima kojima se uvodi veća transparentnost, a koji su usvojeni posljednjih mjeseci.\nSupervizor navodi da primjeri ove prakse jesu utopljavanje škola i bolnica, transparentno i svrsishodno finansiranje organizacija civilnog društva, te izgradnja novog mosta preko rijeke Save.\n“To je samo početak napretka koji stanovnici Brčkog mogu uživati, a usvajanje Zakona o sprečavanju sukoba interesa u Distriktu će to pretočiti u stvarnost”, rekao je Skenlan.\nSupervizor se juče sastao sa rukovodstvom Distrikta, kao i sa šefovima klubova HDZ-a BiH, SDA i SNSD-a u Skupštini Distrikta.\nSkenlan se danas sastao sa šefom Odjeljenja za javnu bezbjednost, kao i sa predstavnicima Omladinskog centra “Vermont”.\nSkupština Brčko distrikta će u srijedu, 24. marta razmatrati Nacrt zakona o sprečavanju sukoba interesa u institucijama distrikta u drugom čitanju.\nTags\t#brčko\t#Majkl Skenlan\nPrijevremeni izbori u Jermeniji 20. juna


Nikšić: Protjerano osam državljana Srbije koje je angažovala NSD\nNikšićka policija je danas protjerala iz Crne Gore osam državljana Srbije za koje vladajući Demokratski front (DF) navodi da su bili profesionalno angažovani u kampanjama te koalicije kao savjetnici i medijski i marketinški stručnjaci.\nVlasti Crne Gore su saopštile da su protjerale osam državljana Srbije koje su zatekle u Nikšiću sa ugovorima o djelu za posao naručen od crnogorske političke partije Nova srpska demokratija (NSD), bez dozvole za privremeni boravak i rad i bez potvrde o prijavi rada.\nPolicija Crne Gore je saopštila da su pripadnici Centra bezbjednosti Nikšić zatekli srpske državljane kada su u sklopu operacije “Stranac” vršili kontrolu boravka u apartmanima “Krsmanović”.\nPrilikom kontrole je utvrđeno, stoji u saopštenju, da navedene osobe imaju ugovore o djelu za unapređenje organizacije Nove srpske demokratije, “u smislu uređenja podataka i elektronske obrade baze članstva kroz primjenu novih tehnoloških rješenja radi nesmetanog i efikasnog funkcionisanja”.\nPošto su srpski državljani prijavili turistički boravak u apartmanima i nisu imali dozvole za privremeni boravak i rad i potvrde o prijavi rada, protiv njih su, kako se navodi, donijeta rješenja o otkazu boravka do 90 dana kojima je određeno da moraju da napuste teritoriju Crne Gore 1. februara.\nIzrečena im je zabrana ulaska u Crnu Goru do 1. maja 2021. godine, navodi se u saopštenju i dodaje da su prije odluke o protjerivanju saslušani u Centru bezbjednosti Nikšić.\nIz vladajućeg crnogorskog Demokratskog fronta (DF) za Vijesti je rečeno da je to još jedan pokazatelj “da su na čelu nikšićke policije i dalje sluge” opozicione Demokratske partije socijalista (DPS) Mila Đukanovića koje su se “direktno uključile u predizbornu kampanju”.\nKoalicija Za budućnost Nikšića, koju predvodi DF, tvrdi da je u pitanju “klasični prepad i atak na ljude iz Srbije koji su potpuno legalno boravili u Nikšiću”.\nNavela je da privedeni ničim nisu povrijedili bilo koji zakon Crne Gore, ali da je za “poltrone DPS u uniformama i pravosuđu dovoljno što dolaze iz Srbije”, dok se sa druge strane nekažnjeno odvijaju nepočinstva DPS.\nPredsjednik Nove srpske demokratije Andrija Mandić kritikovao je protjerivanje srpskih državljana kao “još jednu siledžijsku akciju DPS-a i njihovih poslušnika iz represivnog aparata”.\nOn je najavio da će NSD podnijeti krivičnu prijavu protiv načelnika Centra bezbjednosti Nikšić i predsjednika te opštine Milutina Simovića, zbog “brutalnog miješanja” policije u izbore u Nikšiću, zakazane za 14. mart.\nTo su prvi izbori u Crnoj Gori nakon što je DPS na parlamentarnim izborima 30. avgusta otišla u opoziciju poslije 30 godina vladavine.\nMediji su ranije pisali da su se pojedini članovi Glavnog odbora Srpske napredne stranke predsjednika Srbije Aleksandra Vučića umiješali u predizbornu kampanju u Nikšiću, logistički i finansijski pomažući opoziciju u tom gradu.\nDPS, koja je na vlasti u Nikšiću, ranije je navodila da “različita lica iz susjedne države mešetare po Nikšiću i pokušavaju da utiču na volju birača po scenariju sa parlamentarnih izbora”.\nTags\t#crna gora\t#protjerivanje


Takmičenje u robotici u Mašinskoj školi u Pančevu - Radio televizija Pančevo\n12. aprila 2019. 12. aprila 2019. 0516\nU Mašinskoj školi „Pančevo“ održano Regionalno takmičernje u programiranju robota.Na takmičenju učestvovali učenici mašinskih škola Vojvodine-region Sever.\n“Takmičenje se po prvi put organizuje u Mašinskoj školi inače je šesto Regipnalno takmičenje u programiranju robota.Od samog početka mi smo učesnici tog takmičenja ,možemo slobodno da kažemo da smo jedni od osnoivača na nivou Vojvodine.Znači nam mnogo jer učesnici mašinske škole i gosti u redovnoj nastavi imaju robotiku i znamo da je značaj robotike sve veći u primeni u svetu” izjavio je Nenad Dojčinović, direktor Mašinske škole.\nPored domaćina učenika Mašinske škole na Regionalnomm takmičenju robotike učestuju i učenici iz Kanjiže i SomboraSvaka Svaka ekipa sastavljena od dva učenika..\n“Zadaci su osmišljeni u kontekstu sklapanja samog robota i njegovog programiranja. , to znači da njihova maštovitost treba da dođe do izražaja gde elementi koji su im na raspolaganju mogu da budu upotrebljeni u kontekstu rešavanja zadatka” rekao je Ivan Milenković.\nKod robotke je vazna logika i strpljenje i umeće da svoje stečeno znanje znaju da primene.Svaki takmičar imao je svoj model robota sa kojim se predstavio.\nTokom popodneva biće objavljeni rezultati i podela diploma i nagrada.\nSrbi sa KiM krenuli peške za Beograd\nBLAMAŽA : Marinika Tepić izviždana i ponižena Deliblatu\nPetoro osnovaca na odmoru o trošku opštine\nNikoleta Dragaš 1. avgusta 2018. 2. novembra 2018.\nJasmina Petkovic 24. decembra 2018. 24. decembra 2018.\nVučić u sredu u Drvaru i Mrkonjiću\nJasmina Petkovic 27. januara 2020. 28. januara 2020.


Google mape naredne sedmice dobijaju nove opcije | Balkan Android\nHome Aplikacije Google mape naredne sedmice dobijaju nove opcije\nGoogle mape naredne sedmice dobijaju nove opcije\nNavigacija i mape na mobilnim telefonima radikalno su nam olakšale vožnju i kretanje u novim mjestima i gradovima, ali s vremenom su za mnoge postali neizbježan alat koji svakodnevno koriste na poznatom teritoriju, na putu do posla i drugih destinacija. Googleove mape prikazuju nam kakvo je stanje na prometnicama, gdje su najveće gužve, imamo informacije o vremenu dolaska autobusa, pa čak i o njihovu potencijalnom kašnjenju i slično.\nGoogle je početkom godine na svojim kartama predstavio neke zanimljive i izuzetno korisne opcije koje su dotad bile rezervisane samo za njihovu aplikaciju Waze. Korisnici pametnih telefona koje pokreće Android tako su dobili mogućnost prijave saobraćajnih nesreća, policijskih nadzornih kamera i saobraćajnih gužvi direktno iz aplikacije. Iz američke kompanije naglašavaju kako je mogućnost prijave saobraćajnih problema jedna od najpopularnijih opcija na Androidima, a ove sedmice objavili su odlične vijesti za sve korisnike njihovih mapa koje koriste iPhone. Iste opcije prijave problema koje su do sada bile rezervisane samo za korisnike Androida uskoro dolaze i na Appleove telefone.\nTakođe, za sve vlasnike Androida te iPhonea najavili su mogućnost prijave nove četiri vrste saobraćajnih incidenata o kojima će moći obavijestiti ostale korisnike Googleovih mapa, a to su – radovi na cesti, zatvorene saobraćajne trake, pokvareno vozilo na ulici te objekti na cesti. Ne treba ni napominjati koliko će te informacije pomoći vozačima koji ionako svakodnevno gube mnogo vremena u saobraćajnim gužvama, tako da će im novi izvještaji pomoći da izbjegnu dodatne probleme i na vrijeme promjene rutu kretanja.\nObe nove Googleove opcije, objavili su iz te kompanije, biće globalno dostupne tokom naredne sedmice. A dok ne postanu dostupne, predlažemo vam da instalirate Waze i provjerite zašto ih smatramo najboljom online navigacijom.\nSamsung nema planove za Galaxy Note20 Ultra telefon


MOTOR blog » NVIDIA procesori i Google Earth ubuduće u Audi vozilima NVIDIA procesori i Google Earth ubuduće u Audi vozilima – MOTOR blog\nNVIDIA procesori i Google Earth ubuduće u Audi vozilima\nSnaga NVIDIA GPU-ova pokretaće navigacione i uređaje za zabavu unutar Audi vozila u 2010 godini\nNVIDIA i Audi objavili su da će NVIDIA® grafički procesori (GPU) pokretati navigacione i uređaje za zabavu unutar svih Audijevih vozila proizvedenih u 2010 godini, širom sveta.\nOvaj spoj tehnologije iz Silicijumske doline i Nemačkog inženjerstva dovodi moderne GPU-ove u automoto industriju, omogućavajući napredne vizuelne mogućnosti kao što su potpuna 3D navigacija sa unapređenim sistemima za pomoć tokom vožnje i bezbednost, uz “dual zone” sistem za zabavu koji daje mogućnost da se dva videa simultano prikazuju na dva različita ekrana.\nNavigacioni i uređaj za zabavu u novim Audi automobilima proizvedenim u 2010 godini je marke 3G MMI i koristi NVIDIA GPU-ove da procesira i generiše sav vizuelni material. Ugrađeni navigacioni sistem sadrži 3D topografiju građevina i gradova, izveštaje o saobraćaju u realnom vremenu i navigacione informacije u formi audio vodiča koji informiše o promeni pravca i prikazuje strelice za skretanje. Sistem može da prepozna kompleksne putanje i da donosi odluke iz predostrožnosti kako bi pomogao vozaču, davajući mu veću mogućnost bezbedne vožnje.\nNVIDIA je sarađivala sa Audijem na razvoju kompletne multimedijalne podrške pod nazivom Vibrante koja služi kao medijski oslonac 3G MMI uređaja. Vibrante multimedijalna podrška omogućava putnicima unutar Audija da gledaju DVD-ove, slušaju muziku sa iPod-a, CD, SD kartice ili USB memorijskog stika i uživaju u online video sadržaju.\nVibrante podržava “dual zone” zabavni sistem sa jednim GPU-om, davajući mogućnost putnicima da simultano uživaju u dva različita filma na dva različita ekrana na monitorima ugrađenim u sedišta.\n“U kompaniji Audi smo shvatili da je vizuelno računarstvo postalo krucijalna tačka diferencijacije, bilo da omogućuje bitne informacije za vozača ili da nudi izvanredne zabavne mogućnosti putnicima,” izjavio je Johan de Nysschen, predsednik kompanije Audi u Americi. “Sarađujemo sa kompanijom NVIDIA zato što je lider u ovoj oblasti.”\nNVIDIA i Audi su takođe sarađivali sa Googlom kako bi prilagodili Google Earth ™ na budućim 3G MMI sistemima koje će pokretati NVIDIA GPU-ovi, prvenstveno na Audi A8 modelu u 2011 godini. Google Earth je baziran na tehnologiji razvijenoj od strane kompanije Keyhole, u koju je inače NVIDIA investirala a Google je kasnije kupio. Rezultat saradnje između ove tri kompanije je industrijski prvi: vrhunski 3D navigacioni sistem sa detaljnim modelima terena, brzim performansama, 3D obeležjima i visoko intuitivnim vizuelnim interfejsom.\nBuduća generacija NVIDIA Tegra™ HD mobilnih procesora, izuzetno niske potrošnje dovešće zabavu u sva Audi vozila 2012 godine, kao i u druga Volkswagen AG vozila, uključujući Volkswagen, Bentley, Lamborghini, SEAT I SKODA. Nova generacija Tegra procesora je napravljena da omogući bogato 3D okruženje, vrhunsku multimediju i kompletno web iskustvo unutar raznih proizvoda. Osam individualnih procesora unutar Tegre pomoći će Audiju da konsoliduju dva potpuno različita elektronska uređaja u različitim kutijama u jedan mali čip. Tegra će takođe povećati sistemske performanse i smanjiti potrošnju energije desetostruko u uređajima za zabavu unutar Audija i navigacionim sistemima.\n“Glavni fokus računara unutar automobila je bezbednost,” rekao je Jen-Hsun Huang, predsednik i CEO kompanije NVIDIA. “Uz snagu od osam Tegra procesora, računarski sistem u automobilu može da ima kameru unutar i izvan automobila, koja može da nadgleda kako vozača tako i put, davajući pritom podršku u trenutnom vremenu i vodeći vas ka sledećoj destinaciji, sve u jednom trenutku. ”\nNVIDIA tehnologija se koristi u industriji automobila preko jedne decenije. Od kako je predstavljena Quadro ™ linija za radne stanice u 1999 godini, kompanija je postala nesporno lider u grafičkim tehnologijama u mnogim različitim aplikacijama, od dizajna vozila, motora i drugih komponenti, do online sistema oglašavanja i POS terminala. U 2006 godini, NVIDIA je predstavila Tesla ™ liniju, baziranu na CUDA ™ arhitekturi za računarstvo visokih performansi, kao što su simulacije sudara i izračunavanje dinamike fluida.\nSa današnjom najavom, NVIDIA je zaokružila krug inovacija u automoto vizuelnom računarstvu i dovela je GPU tehnologiju u vrhunske navigacione i uređaje za zabavu\nNVIDIA procesori i Google Earth ubuduće u Audi vozilima was last modified: January 12th, 2010 by Goran Aničić\n3d MMI3dMMiAudiGoogle EarthMMINVIDIA\nGM je postigao obavezujući sporazum o prodaji Saab-a Spyker-u


Karić se nalazi na Kosovu\nSuština sukoba između države i Karića je za samog Karića u sukobu dva premijra. Sadašnjeg Vojislava Koštunice koji, kako je kazao, vlada uz pomoć afera i budućeg premijera Bogoljuba Karića. Suprotno najavama, Bogoljub Karić se nije pojavio u Beogradu odmah nakon novogodišnjih i božićnih praznika, ali prema tvrdnji portparola njegove stranke Dejana Milenkovića, Karić se nalazi na Kosovu, jer će se u sredu u Kosovskoj Mitrovici održati vanredna sednica Glavnog odbora Pokreta Snaga Srbije.\n"On je trenutno na Kosovu gde obilazi naše opštinske odbore i biće sutra u Mitrovici."\nMilenković, međutim, ne može da odgovori na pitanje da li očekuje da nakon toga Karić doputuje u Beograd, rekavši da nema očekivanja i da ne može da govori o nečemu što ne zna, jer o tome nije stigao da razgovara sa Karićem. No, za razliku od stranačkih kolega, jedan od Karićevih advokata Sava Anđelković, nije mogao da potvrdi informaciju o Karićevom boravku na Kosovu:\n"Ja sam sticajem okolnosti pre 24 časa imao jedan dug razgovor sa gospodinom Bogoljubom Karićem, koji mi je predstavio da ima još neke poslove oko izgradnje u Dubajiu, da je on otišao iz Dubajia i da se navodno nalazi na Kosovu ne mogu da potvrdim niti da ga demantujem."\nU međuvremenu su beogradski mediji objavili informaciju da je Interpol iz Nikozije obavestio MUP Srbije da se vodi istraga protiv Sretena i Slavice Karić u vezi s novčanim transakcijama. MUP Srbije je Okružnom državnom tužiocu podneo tri prijave protiv bivšeg izvršnog direktora Mobtela Patrika Harpura zbog, kako navodi MUP, protivzakonitog potpisivanja ugovora sa kompanijom Mobikos Ekrema Luke, za izbegavanje plaćanja poreza i odavanje službene tajne. Karićevi saradnici i advokati su pak javnosti predstavili ugovore koji su potpisani između Telekoma Srbija i beogradske firme "Gama" i "Game" sa kosovoskom firmom "Beli orlovi" vlasnika Arbera Arifija o izgradnji radiorelejnih sistema. Slobodan Šoškić, Karićev advokat, kaže da se ovi ugovori ne razlikuju od onog koji je Mobtel potpisao sa Mobikosom a zbog čega je vlada Mobtelu oduzela licencu:\n"Čitajući obaveze te firme sa Kosova, vidite da ona zapravo treba da radi mnogo više nego što je trebalo da radi Mobikos sa kojim je Mobtel svojevremeno, u decembru 2003. godine zaključio takav ugovor, pa je onaj ugovor od strane Vlade okvalifikovan kao ugovor koji ugrožava nacionalne bezbednosne interese."\nPolicija je podnela krivičnu prijavu i protiv sudije Trgovinskog suda Žanke Radić, zbog osnovane sumnje da je kao sudija počinila krivično delo kršenja zakona. Kako je saopšteno, ona je donela rešenje o ispravci rešenja o registraciji firme Braća Karić BK trejd i time preinačila ime osnivača preduzeća, čime je postupila suprotno zakonu o registraciji privrednih subjekata. Advokat Slobodan Šoškić kaže da nije upoznat sa rešenjem ali da načelno sud u svako doba može da ispravi očiglednu grešku u svom rešenju:\n"Moguće je da je to preimenovanje, ali ona je verovatno zasnovano na činjenici da je u vreme donošenja rešenja bio podatak u nekom dokumentu da se neko zove Sistem Braća Karić - BK trejd, pa je greškom otukucano samo Sistem Braća Karić, a onda se vi pojavite sa zahtevom i kažete oprostite, ovo je pogrešno u sudskom rešenju."\nNa ove izmene još pre godinu dana ukazao je Tomisalv Živanović, član nekadašnje vladine komisije koja je proveravala vlasnička prava Mobtela:\n"Iz toga proizilazi da je Mobtel osnovala nepostojeća firma Sistem Braća Karić - BK trejd i Javno preduzeće PTT saobraćaja Srbije. Kada je na kraju pod mojim pritiskom PTT zatražio od BK trejda da to pravno dokaže da je BK trejd pravni sledbenik Sistema Braća Karić - BK trejd, Žanka Radić, sudija Trgovinskog suda u Beogradu je izvršila izmenu kao napravljena slučajna greška.\nRecimo i da se ovih dana odvija arbitraza u Cirihu o vlasničkim odnosima u Mobtelu.


Od nije nam ništa do vanredne situacije | Kolubarske\nGradac (23.06.2020.) (foto: Đorđe Đoković)\nTek kada je kiša prestala da pada i kada je prošla opasnost od poplava gradonačelnik Valjeva Slobodan Gvozdenović je, na predlog Štaba za vanredne situacije, doneo odluku o proglašenju vanredne situacije na teritoriji Valjeva.\n"Proglašava se vanredna situacija na celoj teritoriji grada Valjeva zbog posledica izazvanih ekstremno velikim kišnim padavinama i pojavom bujičnih voda, radi saniranja oštećenih objekata infrastrukture", saopšteno je u četvrtak 25. juna nakon sednice Štaba za vanredne situacije.\nDok su lile kiše i dok su se izlivale reke Kolubara, Obnica i Gradac, ni gradonačelnik ni Štab za vanredne situacije nisu ni pomišljali da proglase vanrednu situaciju, niti su bilo šta preduzeli da spreče poplave i izlivanje reka koje su oštetile infrastrukturu i nanele štetu građanima.\nRepublički hidrometeoroloki zavod Srbije je u nedelju (21. jun) upozorio da se u ponedeljak i utorak iznad većeg dela Srbije, uključujući i Valjevo, očekuje lokalno velika količina padavina, 40 i više litara na kvadratni metar za 24 časa i da će zbog toga na snazi biti narandžasti meteoalarm.\nKolubara (22.06.2020.) (Foto: Đorđe Đoković)\nVeć sutradan u ponedeljak (22. jun) obistinila se najava RHMZ, za manje od sedam časova palo je skoro 30 litara kiše, tako da je do podneva vodostaj Kolubare dostigao preko 150 centimetara, pod uticajem Obnice koja se izlila u neregulisanom delu uzvodno od Valjeva prema Pričeviću i uzvodno od Pričevića gde je poplavljeno desetine njiva i kuća. Izlila se i Kolubara u neregulisanom delu nizvodno od Valjeva. Međutim, izostala je reakcija nadležnih.\nNije poznato kada je zasedao Štab za vanredne situacije Valjeva, ali je Kabinet gradonačelnika tek u ponedeljak u 20 časova medijima dostavio informaciju u kojoj se navodi da su "sve reke u porastu, ali u ovom trenutku je situacija stabilna i nema značajnijeg izlivanja i opasnosti od poplava. Na reci Gradac nema značajnog povećanja vodostaja, iako se ona izlila na nekim mestima. Sve vodotokove 2. reda su obišli nadležni i uverili se da je situacija za sada stabilna". U saopštenju nije navedeno ko je od "nadležnih" i koje je konkretno vodotokove 2. reda obišao. Izostale su, što Kabinet gradonačelnika redovno čini nakon "obilaska" i fotografije sa "obilaska" vodotokova.\nU utorak (23. jun) u toku noći izlio se Gradac i poplavio nekoliko domaćinstava, pa su intervnisale ekipe Sektora za vanredne situacije – vatrogasci spasioci koji su evakuisali pet osoba iz poplavljenih kuća.\nMeđutim to nije bila alarmantna i zabrinjavajuća situacija za gradsko rukovodstvo. Štab za vanredne situacije je saopštio da "Valjevo nije ugroženo poplavama" i da su "zbog velikih padavina svi vodotokovi na teritoriji Valjeva bili u porastu, ali prema poslednjim informacijama opada nivo vode u rekama". Takođe je saopšteno da je "značajno povećan vodostaj reka Obnica i Gradac, ali prema izveštajima sa terena pojedinačna izlivanja ne prete da nanesu ozbiljnije štete građanima, njihovim objektima i infrastrukturi".\nSutradan, u sredu 24. juna, ponovo se oglašava Štab za vanredne situacije ovaj put poziva građane da prijave štetu od poplava. Samo dan nakon toga, gradonačelnik Valjeva Slobodan Gvozdenović na predlog Štaba za vanredne situacije, donosi odluku o proglašenju vanredne situacije na teritoriji Valjeva radi saniranja oštećenih objekata infrastrukture.\nIz šturog saopštenja može se zaključiti da vanredna situacija nije proglašena radi zaštite stanovinštva i imovine, jer da se mislilo na stanovništvo i imovini odluka bi bila doneta u ponedeljak, 22. juna.\nGradac (25.06.2020.) (Foto: Đorđe Đoković)\nJasno je da se tek sada proglašava vanredna situacija kako bi se, zbog hitnosti što je uvek argument, sanacija oštećenih objekata infrastrukture uradila bez javne nabavke i kako bi bile angažovane firme i preduzeća po "slobodnom izboru čelnika gradske vlasti", kao što je to učinjeno i prošle godine.\nPodsećam, lane je proglašena vanredna situacija u periodu od 6. juna do 19. avgusta, kako bi bez javne nabavke bili izvedeni radovi na otklanjanju posledica poplave i sanacija putnih pravaca. Prvobitno, za te radove u budžetu je bilo planiran 21 milion, da bi drugim rebalansom taj iznos bio povećan na 53 miliona dinara.\nKolubarske.rs su 24. decembra prošle godine, pozivajući se na Zakon o slobodnom pristupu informacijama od javnog značaja, zatražile spisak i vrednosti izvedenih radova, građevinske dnevnike i naloge za plaćanje izvedenih radova na otklanjanju posledica poplave i sanaciji putnih pravaca, u vreme trajanja vanredne situacije od 6. juna do 19. avgusta 2019. godine. Međutim, ta dokumenta nam nisu dostavljena zbog čega smo protiv odgovornog lica - načelnice Gradske uprave Jelice Panjković Tešić podneli zahtev za pokretanje prekršajnog postupka, koji je u toku.\nJedna od firmi koja je prošle godine u vreme vanredne situacije bila angažovana na otklanjanju posledica poplava je zanatska radnja "M-gradnja" Valjevo, čiji je vlasnik preduzetnik Zoran Mitrović (SNS), koji je istovremeno i direktor JP "Kolubara" Stubo-Rovni. "M-gradnji" je uplaćeno 6.759.324 dinara iz stalne budžetske rezerve za otklanjanje posledica elementarnih nepogoda.\nDokumentacija, na osnovu koje je 6,7 miliona dinara uplaćeno na račun zanatske radnje u vlasništvu Zorana Mitrovića, direktora JP "Kolubara", Kolubarskim.rs nije dostavljena i pored toga što smo u zahtevu za pristup informacijama od javnog značaja tražili i dokumentaciju na osnovu koje je plaćeno.\nProglašena vanredna situacija kada je sve prošlo\nDa je valjevska vlast želela da zaštiti građane i spreči oštećenja na infrastrukturi proglasila bi vanrednu situaciju ranije. Na osnovu upozorenja i prognoze Republičkog hidrometeorološkog zavoda Srbije i upozorenja Sektora za vanredne situacije, valjevski Štab za vanredne situacije je trebalo da bar 22. juna donese odluku o proglašenju vanredne situacije na teritoriji grada.\nTom odlukom bila bi zadužena sva javna preduzeća i drugi državni organi da preduzmu sve potrebne mere i da stave u funkciju sve raspoložive sredstava (ljudstva i materijalnih sredstava) radi zaštite od poplave stanovništva, imovine, stoke i drugih dobara na teritoriji grada.\nSkupština usvojila Odluku Pre 7 sati 43 minuta\nGrad će tražiti od Države da svoj većinski udeo na objektu od 140 metara kvadratnih na Trgu vojvode Mišića prenese na grad Valjevo. Treba "hladne glave" odrediti namenu, predlozi su da tu bude... · 7 komentara


Od rebalansa budžeta zavisi hoće li biti konkursa u Mladenovcu – LocalPress\nGradska opština Mladenovac do sada nije raspisala javni poziv za sufinasiranje medijskih projekata, kako je predviđeno Zakonom o javnom informisanju I medijima, ali je iz opštinske kase ipak izdvojeno 950 000 dianara za finansiranje dva medija, kojima su ugovori sa oštinom istekli polovinom godine. Predsednik privremenog organa, Vladan Glišić, najavio je da će konkurs za medije u Mladenovcu biti raspisan, ukoliko se rebalansom opredele sredstva za te namene.\nU odgovoru na dopis Koalicije novinarskih I medijskih udruženja , predsednik Privremenog organa gradske opštine Mladenovac, Vladan Glišić, najpre se osvrnuo na preporuku da se za javno informisanje izdvoja minimalno 2% ukupnog budžeta lokalne samouprave. Glišić navodi da postoje različita tumačenja o obavezama izdvajanja sredstava iz budžeta gradskih opština, odnosno da se u Zakonu o lokalnoj samoupravi govori o opštinama, a u Zakonu o javnom informisanju I medijima I Pravilniku Ministarstva kulture I informisanja, o lokalnim samoupravama. On napominje da je Mladenovac gradska opština, što znači da nema status lokalne samouprave.\n‘’ No, bez obzira na to’’ , ističe Glišić, ‘’gradska opština Mladenovac je u toku 2015. Iz budžeta za javno informisanje izdvojila 950 000, dinara za RTV ‘’Fleš’’ iz Aranđelovca I ‘’Delta plus’’/ ‘’Mladenovački glas’’ iz Mladenovca, I to za prvu polovinu tekuće godine. ‘’\nGlišić navodi I da Privremeni organ, koji je uspostavljen 17. Jula 2015, u ovom trenutku ima problem da održi balans između već napravljenih rashoda I budžeta za tekuću godinu.\n‘’U slučaju da se predvide sredstva u rebalansu budžeta, shodno Zakono o javnom informisanju I medijima, raspisaćemo konkurs za sufinasiranje projekata proizvodnje medijskih sadržaja’’, zaključuje predsednik Privremenog organa gradske opštine Mladenovac, Vladan Glišić.\nKoalicija novinarskih I medijskih udruženja je krajem avgusta uputila dopis gradonačelnicima I predsednicima svih opština u Srbiji , koje do sada nisu raspisale konkurs za medije, sa pozivom da to što pre učine I uz podsećanje na obavezu da građanima obezbede kvalitetno javno informisane.


Raspisivanje javnog poziva za zamenu stolarije, fasada i grejnih sistema (video) -\nRaspisivanje javnog poziva za zamenu stolarije, fasada i grejnih sistema (video)\nNa današnjoj sednici Gradskog veća, kojom je predsedavao gradonačelnik Vidoje Petrović, utvrđeni su predlozi odluka u pogledu sprovođenja mera energetske efikasnosti koje sufinansira Vlada Srbije odnosno nadležno ministarstvo za građane koji žele da na svojim stambenim objektima stave novu stolariju, fasadu, izolaciju ili da zamene postojeće grejne sisteme u cilju veće energetske uštede.\nOdlukom o izboru privrednih subjekata u sprovođenju mera energetske sanacije poslovi nabavke potrebne opreme, građevinskog i drugog materijala i njihovog montiranja i ugradnje na stanove i kuće povereni su firmama i kompanijama koje su se prijavile na nedavno raspisani javni poziv za izvođače radova.\nS druge strane, kako je obrazloženo na zasedanju Veća, Odlukom o raspisivanju javnog poziva za sufinansiranje mera energetske efikasnosti u domaćinstvima na teritoriji grada Loznice propisani su uslovi koje građani odnosno fizička lica moraju da ispune kako bi učestvovali na ovom konkursu, a jedan osnovnih je da je stambena jedinica, za koju podnose prijavu, njihovo mesto prebivališta.\nPrema rečima predsednika Veća, gradonačelnika Vidoja Petrovića, sprovođenje mera energetske efikasnosti predstavlja kontinuiran proces u cilju unapređenja životnog standarda i kvaliteta života naših sugrađana čemu posebno doprinose zajednička podrška i podsticaji države i lokalne samouprave.\nČlanovi Veća su utvrdili i Odluku o davanju saglasnosti na izmene Plana javnih nabavki Gradske uprave grada Loznice za 2021. godinu u cilju postavljanja šest novih autobuskih stajališta.\nPrevious Ugostiteljski objekti u Malom Zvorniku oslobođeni plaćanja naknade za korišćenje javnih površina\nNext Smanjena cena odnošenja smeća sa otvorenog prostora u opštini Mali Zvornik


Deveti dan protesta Srba, Amerika najavljuje angažovanje na smanjenju tenzija na KiM /VIDEO/ - NTV Arena\nDeveti dan protesta Srba, Amerika najavljuje angažovanje na smanjenju tenzija na KiM /VIDEO/\nNa KiM i dalje je napeto. Ne povlače se ni specijalna policija tzv Kosova, ni Srbi. Patrole Kfora stigle su ranije na Jarinje kako bi “očuvale bezbjednost i slobodu kretanja”. Iz EU je potvrđen sastanak glavnih pregovarača Beograda i Prištine Petra Petkovića i Besnika Bislimija u srijedu u Briselu.\nPatrole Kfora sa dva vozila nalaze se u blizini barikada na brdu kod sela Košutica, javlja reporter RTS-a. Iz Kfora poručuju da “pomno prate situaciju na cijelom Kosovu i Metohiji i da su povećali broj i trajanje rutinskih patrola. Slanje policijskih snaga na sjever KiM bez obavještavanja Kfora i predsjednika srpskih opština, nije prva provokacija Prištine, kaže Ivica Dačić. Prema rečima predsjednika Skupštine Srbije, ovo je ujedno proba za neke nove akcije u budućnosti, a situacija će zavisiti od reakcije međunarodne zajednice.\nIz skupštinskog odbora za Kosovo i Metohiju potvrđuju da je juče održan sastanak između Kfora i prištinske samouprave i da je ponuđeno da Kfor zamijeni Rosu na punktovima, ali se ne zna da li je to prihvaćeno.\nJutros je došlo i do novog incidenta kada su pripadnici vatrogasne jedinice, u prisustvu Kosovske policije, skinuli srpsku zastavu sa repetitora MTS u Vrbovcu kod Vitine. Na snimku do koga je došao Kosovo onlajn može se vidjeti pripadnik vatrogasne jedinice koji se popeo na antenski stub, sa koga skida srpsku zastavu i baca je u podnožje repetitora.\n“Rješenje moraju da pronađu dvije strane angažovane u dijalogu. SAD i dalje podržavaju bližu regionalnu saradnju i otklanjanje smetnji slobodnom kretanju, trgovini i investicijama na dobrobit svih ljudi koji žive na zapadnom Balkanu”, zaključuje se u odgovoru Stejt departmenta Tanjugu.\nRuska diplomatija poručila je NATO i Evropskoj uniji da utiču na Prištinu da povuče snage sa sjevera Kosova i Metohije kako bi se spriječila dalja eskalacija, prenosi Sputnjik. Portparolka ministrastva spoljnih poslova Rusije Marija Zaharova rekla je ranije da je zvanična Moskva zabrinuta zbog situacije na Kosovu i Metohiji, istakavši da se scenario razvija od “lošeg ka gorem”.\nTags: jarinje, kfor, kosovo, region, rosu, srbija\nIzvršni komitet SNSD-a predložiće posebnu sjednicu Narodne skupštine\nĐajić: Kiseonik ispravan, Stanivuković ne mari za posljedice /VIDEO/


Besplatno merenje očnog pritiska – Eklinika.rs\nU susret Svetskoj nedelji glaukoma od 9. do 15. marta, građani će moći da zakažu besplatno merenje očnog pritiska u Specijalnoj bolnici za oftalmologiju „Okulus“ u Beogradu, Nišu, Kragujevcu i Leskovcu.\nU okviru akcije „Sačuvaj vid“, pravo na besplatno merenje očnog pritiska imaju građani koji su u posebnom riziku – oni koji u porodici imaju obolelog od glaukoma, kratkovidi, stariji od 40 godina, oboleli od dijabetesa, povišenog krvnog pritiska i smanjene funkcije štitne žlezde, oni koji su imali druge očne bolesti ili operacije na očima, kao i osobe koje su duže vremena koristile kortikosteroidnu terapiju.\nZainteresovani mogu zakazati pregled od 9 do 19 sati svakim radnim danom na telefone – Niš (018) 208-218, Kragujevac (034)365-680, Leskovac (016) 241-348, Novi Sad (021) 521-060 i Beograd (011) 311-9176, saopštila je Očna kuća „Okulus“.\nAkciji „Sačuvaj vid“ u Novom Sadu se ove godine pridružuje i Odbojkaški klub Vojvodina NS seme, čiji će igrači, treneri i rukovodstvo obaviti preventivne preglede.\nStručnjaci upozoravaju da građani od 18 do 40 godina treba da obavljaju preglede svake dve godine, dok stariji od 40 godina i rizične grupe jednom godišnje.\nGlaukom je velika grupa bolesti kod kojih dolazi do progresivnog oštećenja očnog živca, a samim tim i bespovratnog slepila. „Glaukom se naziva i tihi kradlkivac vida jer bez ikakvih značajnijih simptoma bolest pokazuje progresiju, a čak 50 odsto obolelih uopšte ne zna da ga ima i baš zbog toga je važno pravovremeno otkrivanje i lečenje te opasne očne bolesti“, ističe dr Slađana Delević, specijalista oftalmolog i medicinski direktor „Okulusa“.


Posetioci robne kuće IKEA u Bubanj Potoku od sada mogu da podižu gotovinu na bankomatu Komercijalne banke, saopšteno je danas iz te banke.\nBEOGRAD - Posetioci robne kuće IKEA u Bubanj Potoku od sada mogu da podižu gotovinu na bankomatu Komercijalne banke, saopšteno je danas iz te banke.\nDostupnost bankomata će pratiti radno vreme IKEE, svakog dana od 10 do 21 čas.\nLetnja akcija "Dunava"- polise na popust\nZa polisu putničkog zdravstvenog osiguranja kažemo da je zdravstvena legitimacija za građane Srbije kada poslovno i turistički otputuju u instranstvo. S toga Kompanija "Dunav" za putničko zdravstveno osiguranje, odnosno paket putnog osiguranja, svojom Letnjom akcijom nudi značajne popuste, ali i neke druge pogodnosti.\nPri ugovaranju putničkog zdravstvenog osiguranja, odnosno uz ugovor paketa putnog osiguranja, najveća osiguravajuća kuća u Srbiji odobrava sledeće popuste:\n10% na premiju putničkog zdravstvenog osiguranja za turistička i poslovna putovanja u inostranstvо, koja u kontinuitetu ne traju duže od 30 dana ili\n15% popusta na premiju paketa putnog osiguranja ukoliko se zaključuje samo osnovno osiguravajuće pokriće (putničko zdravstveno osiguranje, osiguranje od posledica nesrećnog slučaja – nezgode i osiguranje od građanske odgovornosti), odnosno 20% popusta na premiju osiguranja u slučaju ugovaranja jednog ili oba dopunska pokrića (osiguranje od otkaza putovanja i osiguranje prtljaga); ovi popusti primenjuju se za poslovna ili turistička putovanja u inostranstvо koja u kontinuitetu ne traju duže od 90 dana.\nNavedeni popusti primenjuju se prilikom zaključenja individualnih, grupnih i porodičnih ugovora o osiguranju.\nкupovina međunarodne karte osiguranja po ceni od 1.800 dinara ukoliko je kod Kompanije zaključeno osiguranje od auto-odgovornosti, ili se ono zaključi tokom akcijskog perioda;\nzaključenje polise o osiguranju imovine i članova domaćinstva po specijalnoj ceni putem paketa „letnja čuvarkuća“, kreiranom za pružanje pokrića u periodu godišnjih odmora, ako je početak trajanja osiguranja u akcijskom periodu.\nSve informacije u vezi sa uslovima Letnje akcije putničkog zdravstvenog osiguranja, odnosno paketa putnog osiguranja, i još nekim uslugama "Dunav osiguranja", zainteresovani građani mogu dobiti na više od 600 prodajnih mesta Kompanije ili besplatnim pozivom na telefonski broj Kontakt centra 0800 386 286, kao i putem internet adrese www.dunav.com\nNa Aerodromu Niš opslužen 200.000-ti putnik\nNa Aerodromu Niš danas je na letu avio-kompanije Vizer iz Memingena opslužen 200.000-ti putnik od početka ove godine, što predstavlja apsolutni rekord po broju opsluyyenih putnika u dosadašnjoj istoriji aerodroma.\n"Zahvaljujući broju evropskih destinacija do kojih se leti sa niškog aerodroma (ukupno 10) i broju letova kojih je 23 na nedeljnom nivou, plus najavljeni letovi od 31. oktobra 2017. na relaciji Stokholm-Niš-Stokholm, naša očekivanja su da će do kraja godine na našem aerodromu biti opsluženo preko 320.000 putnika", navodi se u saopštenju Javnog preduzeća "Aerodrom Niš".\nKumanski Marko Biser izbegao stečaj - Interallis Chemicals povukao predlog o pokretanju postupka\nSudija Privrednog suda u Zrenjaninu Ljiljana Popov donela je rešenje o obustavljanju stečajnog postupka nad firmom Marko Biser iz Kumana, koja je registrovana kao društvo sa ograničenom odgovornošću za promet, usluge i ugostiteljstvo.\nOvakva odluka usledila je nakon što je beogradsko preduzeće Interallis Chemicals povuklo predlog za pokretanje stečaja, koji je prethodno, u maju ove godine, podnelo zrenjaninskom Privrednom sudu. Kao razlog za otvaranje stečajnog postupka, beogradska firma je navela trajniju nesposobnost preduzeća Marko Biser da izvršava svoje finansijske obaveze, s obzirom na to da se nalazi u blokadi od 11. septembra 2014. godine.\nZbog toga je sudija Popov u junu donela rešenje o otvaranju prethodnog stečajnog postupka nad firmom Marko Biser.\nSlučaj firme Marko Biser u direktnoj je vezi sa još jednim stečajem, i to onim nad Biserom iz Kumana. Marko Biser, naime, vlasnik je Bisera sa blizu 18% kapitala, dok je većinski vlasnik, sa skoro 64%, firma Marko iz Novog Sada, koja je takođe u stečaju.\nMarko Biser upisan je na istoj adresi kao i Biser iz Kumana. U pitanju je, kao što je Dnevnik već pisao, pravi privredni i finansijski galimatijas. Zanimljivo je da je stečajna upravnica Bisera, Ružica Mikloš, zatekla i preuzela dva pečata iste firme – jedan je bio kod jednog bivšeg direktora, a drugi kod njegovog prethodnika. Završni računi nisu predati, stečajna upravnica nije mogla da dođe do podataka koliko je Biser nekom dužan, ima li hipoteke, potraživanja...\nBiser sa ovim vlasnicima već je bio na pragu stečaja pre nekoliko godina, ali ga je nekim čudom izbegao, predloživši plan reorganizacije. Biser, inače, ima imovinu koja nije bez vrednosti. Likvidaciona vrednost građevinskih objekata utvrđena je na 75 miliona dinara, tu valja dodati i zemljište vredno četiri miliona, kao i postrojenja i opremu procenjene na 1,4 miliona dinara.\nSprema li se država da proda svoju imovinu u Crnoj Gori?\nU poslednjih nekoliko dana državne institucije traže procenu imovine Srbije u Crnoj Gori ili nude pod zakup imovinu naše države u njoj. Tako je Direkcija za imovinu Srbije objavila oglas u kojem traži ovlašćenog procenitelja za procenu tržišne vrednosti nepokretnosti Srbije, tačnije MUP-a, u Bečićima.\nReč je o objektima, u okviru kojih je pet zgrada s pomoćnim zgradama i zemljištu hotela Beograd, kao i pokretnim stvarima u njima da bi se oni ili priveli nameni ili prodali.\nNarodna banka Srbije oglasila je poziv za dostavljanje zatvorenih pismenih ponuda za davanje u zakup na neodređeno vreme svog poslovnog prostora u Podgorici, površine 81 kvadratni metar.\nDa je došlo vreme da se reši pitanje imovine srpskih preduzeća i Srbije na Crnogorskom primorju dalo se naslutiti u februaru ove godine, kada je crnogorski premijer Duško Marković bio u zvaničnoj poseti Srbiji i srpskoj vlasti predložio da se pomoću zajedničkih projekata ta imovina stavi u funkciju da bi počela da donosi profit. Prilikom razgovora sa srpskim premijerom i predsednikom, Marković je istakao da se imovina koju Srbija poseduje u Crnoj Gori, a koja nije iskorišćena, procenjuje na više od 100 mil EUR.\nOdmarališta velikih srpskih preduzeća iz prošlih vremena, kao i hoteli s više hiljada kreveta, koji su šezdesetih i sedamdesetih godina prošlog veka bili moderni, danas su u Crnoj Gori zapušteni, malo održavani i koriste se samo tri letnja meseca u godini ili čekaju privatizaciju.\nSvoja odmarališta na Budvanskoj rivijeri i plaži imali su EPS, MUP, Institut za rehabilitaciju Beograd, neke poznatije srpske firme, ali većina ih danas radi samo u toku letnje sezone. Srbija je od prodaje dela kompleksa Inex Zlatna obala u Sutomoru zaradila 11,7 mil EUR, ali je ostalo još mnogo hotela i odmarališta srpskih preduzeća koja čekaju da budu prodata ili da se u njih dodatno uloži da bi postala atraktivna za turiste.\nKoliko tačno vredi imovina srpskih preduzeća i njihovih odmarališta u Crnoj Gori niko u ovom trenutku ne može da kaže, pa je procena da je ona više od 100 mil EUR jedino što se uzima kao podatak, mada može biti reči i o znatno većem iznosu.\nPrivredna komora Srbije u Crnoj Gori je još pre tri godine pokrenula s državnim organima Crne Gore i Srbije pitanje rešavanja imovine srpskih preduzeća i srpske države jer je svima jasno da Srbija ima u vlasništvu ili suvlasništvu izuzetno značajne i atraktivne turističke kapacitete koji su nedovoljno iskorišćeni i ne daju ni izbliza efekte koji se, s obzirom na atraktivnost lokacija, očekuju.\nTada su procene PKS-a bile da Srbija ima pravo bogatstvo uz samu obalu Jadranskog mora, a pominjane su lokacije i hotel Šumadija u Bečićima, zatim hotel Beograd u Bečićima u vlasništvu MUP-a, Vrmac u Prčnju, kao deo Instituta za rehabilitaciju Beograd, tri hotela u Tivatu, a država Srbija imala je i 26% vlasništva u Institutu Dr Simo Milošević.\nKomisija formirana 2012. godine\nČak je 2012. godine formirana i Komisija koja je trebalo da popiše srpske nekretnine u Crnoj Gori, ali ni ona ništa nije uradila, tako da nema preciznog spiska pa se i ne zna šta je tačno srpsko. Postojao je i predlog da se kroz pregovore Srbije i Crne Gore odloži primena crnogorskih propisa o privatizaciji i naplati poreza za one koji nekretnine ne koriste da bi srpska preduzeća imala više vremena da nađu bolje kupce i dobiju više novca.\nPotraživanja Agrokorovih poverilaca objavljuju se 11. septembra\nTrgovački sud u Zagrebu odbacio je zahtev Ante Ramljaka, vanrednog poverenika u Agrokoru, od 8. avgusta da se produži rok za objavljivanje lista prijavljenih potraživanja poverilaca za još 45 dana.\nU rešenju Trgovačkog suda donetog 13. jula, a koje je objavljeno na internet stranici suda, piše da će Agrokor posle 11. septembra biti u mogućnosti da verodostojno iskaže odnose poverilaca i svih 76 preduzeća iz njegovog sastava nad kojima je otvoren postupak vanredne uprave, prenosi Jutarnji list.\nJutarnji piše da, iako se ovde na prvi pogled radi o udarcu za Agrokorovu vanrednu upravu, izvori bliski koncernu tvrde da stvari zapravo stoje drugačije, i da je Trgovački sud zapravo samo potvrdio ono što su sedištu koncerna tvrdili i ranije - da se jedinstvena lista potraživanja ne može objaviti pre 11. septembra.\n- Agrokor se neće žaliti na rešenje Trgovačkog suda jer ono daje uputstva kako postupiti kod prijavljivanja potraživanja i potvrđuje da se jedinstvena lista može očekivati posle 11. septembra. Drugim rečima, sud u rešenju konstatuje da on ne može da menja rokove jer je to posao zakonodavca, a rokovi, s obzirom na to da je popis kompanija obuhvaćenih vanrednom upravom u nekoliko navrata menjan, ne počinju za sve da teku od istog datuma - objašnjava sagovornik Jutarnjeg.\nDo sada je primljeno više od 12.800 prijava potraživanja, na više od dva miliona stranica, navodi list i dodaje da se u vanrednoj upravi Agrokora žale na slučajeve da poverioci isto potraživanje prijavljuju po nekoliko puta.\nBain Capital i Cinven kupili Stadu - Vlasnik Hemofarma prodat za 5,4 mlrd EUR\nVlasnici investicionih fondova Bain Capital i Cinven uspeli su u ponovoljenoj ponudi da dogovore preuzimanje nemačkog proizvođača generičkih lekova, kompanije Stada, za 5,4 mlrd EUR, javlja agencija Bloomberg.\nKupci su uspeli da ostvare minimalni prag privatanja za preuzimanje 63% akcija, na koje je ponuđač bio spreman, nakon korekcije tog praga sa početnih 75% akcija, navodi njujorška agencija, pozivajući se na saopštenje objavljeno na zvaničnom veb sajtu Stada grupe.\nSve saglasnosti antimonopolskih regulatora su obezbeđene, a ponuđene akcije će biti prenete pre kraja meseca, navodi se u saopštenju proizvođača lekova iz Bad Vilbela.\nU okviru nemavckog faramceutskog giganta Stada od 2006. godine posluje i vršački Hemofarm.\nSaopštenje izdavaoca- Energoprojekt holding a.d. , Beograd\nKompanija NIS isplaćuje svojim akcionarima dividendu iz dobiti za 2016. godinu.\nUkupan iznos sredstava namenjenih za isplatu dividende iznosi 25 odsto neto dobiti u 2016. godini, odnosno 4.021.069.000 dinara.\nOdluka o isplati dividendi doneta je na Skupštini akcionara NIS a.d. Novi Sad 27. juna ove godine. Pravo na isplatu dividende imaju svi akcionari koji su bili upisani u Centralnom registru, depou i kliringu hartija od vrednosti kao vlasnici akcija na Dan akcionara IX redovne Skupštine akcionara - 17. juna 2017. godine.\nGrađanima Srbije koji poseduju akcije NIS-a biće isplaćeno 20,96 dinara po akciji, što je iznos koji se dobije kada se od bruto vrednosti dividende po akciji (24,66 dinara) odbije porez od 15 odsto koji je NIS dužan da obračuna i uplati za ove akcionare pri isplati dividendi.\n"NIS petu godinu zaredom isplaćuje dividendu svojim akcionarima. Ponosni smo što i ove godine potvrđujemo status pouzdanog partnera, kako našim velikim akcionarima „Gasprom njeftu“ i Republici Srbiji, tako i malim akcionarima. Nastavićemo da unapređujemo svoje poslovanje i povećavamo efektivnost, kako bismo u budućnosti održali dividendnu rentabilnost na visokom nivou, za sve naše akcionare", rekao je on.


"Blic": Ubica Ognjanovića porijeklom iz inostranstva - Vijesti.me\nAdvokata Dragoslava Mišu Ognjanovića ubio je obučeni plaćeni ubica koji je porijeklom iz inostranstva, saznaje "Blic".\n"Blic" piše da ubica nije iz Srbije, već je unajmljen iz jedne strane zemlje.\n"On je u Srbiju došao samo kako bi likvidirao advokata, nakon čijeg se ubistva najvjerovatnije prvo krio u štek stanu, da bi zatim pobjegao iz zemlje. Ognjanovića je najvjerovatnije nekoliko dana ranije pratio, izučavao koje su mu navike i kuda se kreće. Tog 28. jula ubica je čekao Ognjanovića ispred njegove zgrade. Čekao je da Ognjanović prođe, jer je najvjerovatnije mislio da je advokat naoružan i da bi kada bi ga primijetio zapucao u njegovom pravcu. Kada su Dragoslav i njegov sin Petar prošli i bili dovoljno udaljeni da egzekutor može da zapuca, on je, koristeći prigušivač, kako ne bi skrenuo pažnju na sebe, ispalio u njihovom pravcu nekoliko metaka - sedam je pogodilo starijeg Ognjanovića, dok je jedan okrznuo njegovog sina", kazao je izvor "Blica" upoznat s istragom.\nBeogradski list piše da je ovaj način ubistva, unajmljivanjem stranih državljana za pucače, još jedan pokazatelj, da je poznati beogradski advokat ubijen u obračunu kriminalnih klanova.\n"Kriminalni klanovi koji djeluju na teritoriji Srbije i Crne Gore unajmljuju za likvidacije plaćene ubice iz drugih stranih država. Najčešće su to iz zemalja bivše Jugoslavije, a najviše njih je iz Bosne", kaže izvor "Blica".\nDa je plaćeno ubistvo jednog od najpoznatijih srpskih krivičara djelo jednog od klanova koji djeluju na teritoriji Srbije, za "Blic" je ranije potvrdila i ministarska pravde Nela Kuburović.\n"Tužilaštvo za organizovani kriminal preuzelo je slučaj ubistva advokata Dragoslava - Miše Ognjanovića. To pokazuje jasnu činjenicu: postoje osnovane sumnje da je to ubistvo počinila organizovana kriminalna grupa", kazala je Kuburović.\nPrema nezvaničnim informacijama "Blica", u igri su tri scenarija zbog kojih je Ognjanović ubijen: nastavak rata porodica Bojović i Šaranović, prelivanje sukoba između kavačkog i škaljarskog klana ili sukob unutar klana.\nPosljednjih mjeseci ubijeno je više ljudi koji se dovode u vezu sa Bojovićem, ali i jednim od njegovih najbližih saradnika - Filipom Koraćem. Advokat Ognjanović zastupao je obojicu. Nijedna od tih likvidacija zasad nije rasvijetljena.\nOgnjanović je pored porodice Bojović, na čelu sa Lukom, zastupao je i Lukine bliske saradnike - Filipa Koraća, ali i nedavno uhapšenog vođu škaljarskog klana Jovana Vukotića.


NovaEnergija.net » Integrisane komunikacije veoma važne za pozicioniranje brenda: Najdominantniji kanal komunikacije i dalje je TV! Integrisane komunikacije veoma važne za pozicioniranje brenda: Najdominantniji kanal komunikacije i dalje je TV! – NovaEnergija.net\nIntegrisane komunikacije veoma važne za pozicioniranje brenda: Najdominantniji kanal komunikacije i dalje je TV!\nwritten by Jelena Jovičić November 3, 2016\nPo mišljenju ispitanika, ubedljivo najdominantiji kanal komunikacije i dalje je TV (80%), zatim slede društvene mreže (11%), ostali digitalni kanali (4%), outdoor (1%) i BTL (1%). Čak 77% ispitanika smatra da su integrisane komunikacije izuzetno važne za pozicioniranje nekog brenda.\nNa pitanje – navedite integrisanu kampanju koja vam je ostavila najjači utisak u poslednjih šest meseci, učesnici festivala KAKTUS 2016 naveli su kampanju kompanija Vip Mobile “Dobro došli” (15%), Strauss Adriatic “Dobro jutro Džezveri” (12%), i m:ts pripejd (9%).\nKada je u pitanju kompanija Coca-Cola, 6% ispitanika nisu navodili konkretne kampanje, već su samo navodili naziv brenda. Kampanje “Da je butik banka” Telenor banke, “Šta vas boli” kompanije Pharma Swiss i reklama za Lav kokice podjednako su popularne (3%). S druge strane, gotovo petina ispitanika navodi da im ni jedna kampanja nije ostavila utisak u poslednjih šest meseci.\nUčesnici festivala KAKTUS 2016 u najvećoj meri rekli su da je njihova kompanija/agencija u priličnoj meri (32%), odnosno veoma (45%) spremna da realizuje kvalitetnu integrisanu kampanju. Znatno manje njih smatra da je njihova kompanija relativno malo (17%) odnosno nije spremna (4%) da realizuje integrisanu kampanju.\nViše od polovine ispitanika smatra da su uspešnije integrisane kampanje na kojima radi jedna full servise agencija. Nešto manje, ali i dalje veliki procenat smatra da su uspešnije integrisane kampanje na kojima radi više specijalizovanih agencija (41%), dok se najmanje uspešnim smatraju in-house kampanje (3%).\nIntegrisane komunikacije veoma važne za pozicioniranje brenda: Najdominantniji kanal komunikacije i dalje je TV! was last modified: November 3rd, 2016 by Jelena Jovičić\nintegrisane komunikacijeistraživanjekaktus 2016\nBesplatan prenos TEDxZemun 6. novembra: Pronađi inspiraciju čak i od kuće!\n5 trendova u digitalnom marketingu za koje...\n6 marketinških i komunikacijskih trendova u 2018....\nDa li treba koristiti hashtagove na društvenim...\nMario Pilar: Facebook reklama i pitanja na...\nUmesto na društvenim mrežama reklamirali su se...


Mediji: Abazović predložio Krivokapića za mandatara, DF odbio - NTV Arena Bijeljina\nLider koalicije „Crno na bijelo“ Dritan Abazović predložio je na današnjem sastanku u manastiru Ostrog da nosilac liste „Za budućnost Crne Gore“ Zdravko Krivokapić bude mandatar crnogorske vlade, ali je, kako pišu podgoričke Vijesti, Demokratski front to odbio.\nKako je rečeno tom listu, Lideri DF-a tvrde da Krivokapić više nema jedinstvenu podršku te koalicije i da ne mogu da ga podrže kao mandatara dok ne preispitaju povjerenje prema njemu na stranačkim organima.\nKada se većini učesnika činilo da je sve dogovoreno, jedan od lidera DF-a je rekao da Krivokapić nema jedinstvenu podršku i da mora proći preispitivanje poverenja u koaliciji.\nPregovori u ćorsokaku zbog lidera URA: Abazović tražio za sebe MUP, policiju, ANB i ministarstvo odbrane i da tamo ne bude mjesta za Srbe?\nLider koalicije “Crno na bijelo” Dritan Abazović tražio je na večerašnjem sastanku da on dobije MUP, Upravu policije, ANB, Ministarstvo odbrane i potencijalno Ministarstvo pravde i da u tim resorima ne mogu biti predstavnici Srba, potvrdilo je Borbi više učesnika sastanka kod Mitropolita Amfilohija.\nOn je kazao da njemu pripadaju ta mjesta, i da Zdravko Krivokapić treba da bude mandatar.\nTakođe, Abazović je saopštio da nije spreman da glasa da Aleksa Bečić bude predsjednik Skupštine.\nNakon takve ucjene, predstavnici Demokratskog fronta saopštili su da je neophodno da se obave dodatne konsultacije sa Zdravkom Krivokapićem, nosiocem liste “Za budućnost Crne Gore” jer oni ne pristaju na ovakve ucjene.\nKako borba.me saznaje, pregovori su odloženi, ali nisu prekinuti.\nIz DF su saopštili nakon ovih ucjena da onda ne mogu podržati za mandatara bilo koga dok ne preispitaju povjerenje na stranačkim organima.\nTags: crna gora, demokratski front, df, dritan abazovic, region, vlada, zdravko krivokapic


Korisne platforme za nastavu na daljinu: Učimo srpski – Medijska i informaciona pismenost\nPosted on April 22, 2020 April 22, 2020 by\nKorisne platforme za nastavu na daljinu: Učimo srpski\nVanredna situacija primorala je obrazovni sistem da se iznenada i u što kraćem roku „digitalizuje”. Nastava na daljinu nije bila poznat koncept većini prosvetnih radnika, ali ni učenicima. Ipak, nove zadatke olakšale su im postojeće platforme na Internetu poput sajta Učimo srpski.\nBranka Bubanj, autorka i osnivačica platforme na kojoj se mogu naći video predavanja iz gramatike i književnosti, kao i kvizovi za proveru znanja, navodi da će nastavnici poučeni ovim iskustvom u budućnosti morati više pažnje da posvete digitalnom opismenjavanju.\n„Pretpostavljam da će i ubuduće onlajn nastava biti aktuelna, nadam se ne zbog ovakve situacije, već zbog činjenice da je učenje na daljinu omogućilo đacima da imaju iste mogućnosti sticanja znanja pronalazeći platforme za učenje koje im najviše odgovaraju. Ovo je neprekidni tok koji i nastavnicima daje mogućnost da se izraze na drugačiji način, da pokažu svoju kreativnost, ali i da razmenjuju iskustvo i znanje”, navodi ona i dodaje da je koordinacija među nastavnicima ispočetka bila usporena i da je svako na svoj način, koristeći različite platforme, organizovao nastavu.\n„To je kod đaka i roditelja stvaralo dodatni napor da se usklade sa različitim zahtevima, a tu je i obim gradiva koji je ostao isti bez obzira na činjenicu da sve ono što bi đaci učili u školi, sada moraju samostalno da urade uz pomoć nastavnika i roditelja. Đaci i roditelji su hteli to ili ne, savladali niz veština prateći nastavu na daljinu”, zaključuje Bubanj.\nPlatforma Učimo srpski organizovana je tako da se kursevi i kvizovi biraju po školskim lekcijama ili razredima osnovne škole. Veliki deo sadržaja je potpuno besplatan, a postoji mogućnost i uplate članarine, te je za redovne članove ponuđeno više mogućnosti i više sadržaja.\nCategoriesVesti TagsZona ideja\nPrevious PostPrevious Dnevnički eseji: Svedočanstvo o medijima u doba korone iz ugla auditorijuma ( 13. april – 19.april 2020. Sankcije: 5. sedmica)\nNext PostNext Svetski dan knjige: Čitanjem se unapređuje kritičko mišljenje


Poslije ubistva pripadnika Žandarmerije Srbije kod Kuršumlije, Vojska Srbije i KFOR najavili su hitno pojačavanje zajedničkih patrola.\nSa druge strane, zamjenik ministra unutrašnjih poslova Kosova Saša Rašić rekao je da Ministarstvo istražuje incident koji se dogodio blizu Merdara.\nNačelnik Generalštaba Vojske Srbije Ljubiša Diković i komandant međunarodnih snaga Salvatore Farina dogovorili su pojačano prisustvo svojih pripadnika na administrativnoj granici sa Kosovom, a posebno u reonima u kojima je uočena bespravna sječa šume.\nDiković je, u telefonskom razgovoru sa generalom Farinom, tražio veće angašovanje snaga Kfora duž granice ,"kako bi se spriječile ilegalne aktivnosti na tom području".\nOn je posebno istakao da je nedopustivo da se grupe civila naoružane automatskim puškama slobodno kreću, da bespravno sjeku šumu i napadaju snage bezbjednosti Republike Srbije, koje ih u tome potpuno legitimno spriječavaju.\n“Pri tome, ti naoružani civili čine teroristička akta, kao što je napad na pripadnike Žandarmerije Republike Srbije“, rekao je Diković.\nGeneral Farina je, takođe, osudio napade na snage bezbjednosti Republike Srbije, dodala je Vojska Srbije u saopštenju objavljenom na svom sajtu.\nZamjenik ministra unutrašnjih poslova Kosova Saša Rašić rekao je da Ministarstvo istražuje incident u kojem je poginuo srpski žandarm, potvrdio je da su šumokradice upale na teritoriju Srbije i dodao da policija Kosova pokušava da ih nađe.\n"Zvaničan izveštaj daćemo nakon prikupljanja svih informacija u vezi sa incidentom koji se desio u tom području", rekao je Rašić.\nPripadnik srpske Žandarmerije Stevan Sinđelić preminuo od posljedica rana zadobijenih u napadu na policiju u Kopnenoj zoni bezbjednosti.


Novinari Gardijana objavili principe upravljanja Islamskom državom | Vestinet.rs\nPočetna AKTUELNO\tNovinari Gardijana objavili principe upravljanja Islamskom državom\nDokument na 24 stane koji postavlja okvire Islamske države i jasno pokazuje želju njenih lidera da ona poprimi oblike državnosti otkrili su novinari „Gardijana“ i objavili njegove najzanimljivije delove.\nKako piše britanski list, dokument „Principi upravljanja Islamske države“ napisan je prošle godine i on pokazuje aspiracije ka državnosti ID, ali i to kako je ova teroristička organizacija uspela da se izdvoji i postane najbogatija džihadistička grupacija sa najvećim uticajem u poslednjih 50 godina.\nID želi da na teritoriji Sirije i Iraka uspostavi punu birokratiju, neophodne državne ograne, ministarstva finansija i spoljnih poslova, kao i da razvije ekonomski program o samoodrživosti.\n„Zajedno sa brojnim drugim dokumentima do kojih je došao Gardijan, ovo opisuje sliku grupe koja, iako je zasnovana na principima brutalnog nasilja, takođe vodi računa o običnim stvarima, kao što su zdravstvo, obrazovanje, trgovina, komunikacije i tržište rada. Ukratko, uspostavlja državu“, navodi Gardijan i ističe da je „ID već sada mnogo više od zbira svojih boraca“.\nDokument daje okvire za formiranje ministarstava i vladinih tela koja bi se bavila obrazovanjem, prirodnim resurstima, privredom, spoljnim poslovima, odnosima sa javnošću i upravljanjem vojnim kampovima.\nNavodi se da će ID formirati odvojene kampove za obuku veterana i novih regruta.\n„Veterani će ići na dvonedeljne ‘kurseve obnove’ kako bi se upoznali sa najnovijim veštinama ratovanja, oružjem, vojnim planiranjem i vojnim tehnologijama“, navodi se u dokumentu.\nZa organizaciju kampova i vojnih manevara predlaže se formiranje tela koje „je mnogo kompleksnije od onoga što je imala Al Kaida u Avganistanu kada je planirala napade na SAD 11. septembra“.\nTakođe, dokument otkriva da je Islamska država oduvek planirala da obučava decu za ratovanje, što je potvrđeno u nedavnim propagandnim snimcima.\n„Deca će biti obučavana da rukuju lakim naoružanjem, a istaknuti pojedinci će biti birani za različite bezbednosne zadatke, uključujući kontrolu punktova i patrole“, navodi se u dokumentu.\nDržavnost ID bi se, prema planovima vođa, ogledala i u ostvarivanju „jedinstvenog kulturnog obrasca“ u koji bi bili uključeni i stranci i domaći ljudi, a kao i u potrebi za samoodrživosti – odnosno osnivanju sopstvenih nezavisnih fabrika za lokalne vojske i proizvodnju hrane.\nPenzionisani američki general Stenli Mekristal kaže da bi posebnu pažnju na ovaj dokument trebalo da obrate zapadni političari.\n„Ako Zapad vidi ID kao skoro stereotipnu grupu psihopata i ubica, onda rizikujemo da ih dramatično potcenimo. Ovde vidimo fokus na obrazovanju (ranoj indoktrinaciji), shvatanje da je efikasno upravljanje veoma važno, mišljenja o upotrebi tehnologije da se kontrolišu informacije (propaganda) i želja da se uči na greškama ranijih organizacija“, rekao je on.\ndokumentformiranje ministarstavaIslamska državaNovinari Gardijana\nRuski vojnik dok je plovio kroz Bosfor nanišanio Istanbul, u gradu nastala panika!